Powys Association of Voluntary Organisations: Erthyglau yn ymddangos - Sefydliadau Gwirfoddol ym Mhowys\nGwirfoddoli » Erthyglau yn ymddangos - Sefydliadau Gwirfoddol ym Mhowys\nGwirfoddolwyr Ysbyty’r Barcud Coch\nAstudiaeth Achos Canolfan Gwirfoddoli Powys - Rhagfyr 2017\nBydd Cynllun Peilot y Barcud Coch yn cychwyn yn Ysbyty Llanidloes ym mis Ionawr 2018. Mae'r disgrifiadau rôl wedi eu cwblhau. Bu Canolfan Gwirfoddoli Powys yn gweithio gyda Choleg Y Drenewydd i annog myfyrwyr i geisio am gyfle gwirfoddol a chafwyd hyd i ymgeisydd aeddfed gan Fiwro Gwirfoddolwyr De Maldwyn (BGDM). Yn yr Astudiaeth Achos hon byddwn yn canolbwyntio ar y pedwar myfyriwr coleg.\nDerbyniwyd ceisiadau gan bedwar myfyriwr ym maes Iechyd a Gofal Cymdeithasol ar gyfer Cynllun Gwirfoddoli'r Barcud Coch. Aethant ar y cyd gydag ymgeisydd BGDM - Diane ar gyfer cyfweliad gyda'r Uwch Chwaer Julie Lewis ar 19eg Rhagfyr yn Ysbyty Llanidloes, lle bydd y cynllun peilot cyntaf yn cychwyn ym mis Ionawr 2018\nRoedd yr adborth gan Julie Lewis yn dilyn y cyfweliadau'n gadarnhaol iawn, ac maent bellach yn cwblhau'r broses ymgeisio.\nGwirfoddoli yn Ysbytai BIAP\nMae gwirfoddolwyr yn rhan bwysig iawn o'r GIG, yn enwedig mewn sir wledig megis Powys.\nMae'r gwirfoddolwyr yn rhan allweddol o'r gwasanaethau a ddarperir, ac yn gwneud gwahaniaeth ac yn cyfoethogi bywydau cleifion. Mae'r gwirfoddolwyr yn cyfrannu amser ac egni er budd eraill yn y gymuned.\nYdy hyn yn gyffrous?\n"cyfle gwych i ennill profiad perthnasol i'm helpu gyda'm huchelgais i fod yn nyrs oedolion"\n"edrych ymlaen at ddefnyddio'r hyn a ddysgwyd yn yr ystafell ddosbarth mewn sefyllfa ymarferol"\n"cyfle rhagorol i ddatblygu sgiliau sydd gennyf eisoes a magu rhai newydd"\n"bydd yn ddiddorol gweld sut mae'r ysbyty'n gweithio a'r hyn y mae'r staff yn ei wneud wrth ofalu am gleifion. Bydd yn brofiad hynod werthfawr"\nFel un o'n gwirfoddolwyr gwerthfawr, gallwn gynnig cyfleoedd ichi:\ncodi gwên ar wyneb rhywun\ndysgu sgiliau newydd, a chynigir hyfforddiant i'ch cefnogi yn eich rôl wirfoddol\ndysgu sut y darperir gwasanaethau iechyd a gofal ym Mhowys, a'n cynorthwyo ni i wella sut y cyflenwir y gwasanaethau hynny\ndysgu mwy am ffyrdd o fyw iachus a sut y gallwch helpu'ch hunan a phobl agos atoch i wella eu hiechyd a llesiant.\nCefnogaeth Canolfan Gwirfoddoli Powys\nMae wedi cymryd 18 mis o gydweithio rhwng BIAP a CGP i gyrraedd y pwynt yma.\nRoedd yn rhaid inni wirio'r polisïau gwirfoddoli, a llunio polisi i alluogi gwirfoddolwyr 16 oed i ymuno â'r cynllun. Bu CGP a BIAP yn cydweithio i lunio disgrifiad rôl ar gyfer y gwirfoddolwyr, ac unwaith y penderfynwyd taw Llanidloes fyddai lleoliad y cynllun peilot, aethom i weld coleg Y Drenewydd i'w gyflwyno i grŵp o fyfyrwyr Iechyd a Gofal Cymdeithasol oedd yn llawn cyffro.\nEr taw dim ond pedwar myfyriwr a awgrymwyd i gychwyn, mae llawer o fyfyrwyr eraill yn disgwyl gweld canlyniadau'r cynllun peilot er mwyn cael ymuno â'r cynllun mewn un o'r ysbytai lleol eraill.\nWrth inni deithio o gwmpas, daeth mam myfyriwr yng Ngholeg yr Amwythig atom i holi am fanylion, ac mae diddordeb yn y coleg hwnnw hefyd i fod yn rhan o'r cynllun.\nBuan iawn mae newyddion da'n lledu.\nUn o fanteision y cynllun Ysbytai yw y gallwn rannu gyda sefydliadau eraill fod BIAP bellach yn derbyn gwirfoddolwyr 16+ yn lle rhai 18+ fel arfer. Bydd hyn yn annog sefydliadau eraill i edrych ar eu polisïau eto efallai.\nDigwyddiadau a Chyflwyniadau\nYn ystod y 6 mis diwethaf, rydym wedi mynychu nifer o ddigwyddiadau a chyflwyniadau mewn Colegau amrywiol, gan weithio tuag at y Cynllun Gwirfoddoli mewn Ysbytai ac i gynyddu cyfraniad gwirfoddolwyr ifainc yn gyffredinol. Mae'r Groes Goch a BGDM wedi rhannu'r llwyfan o ran y cyflwyniadau, a threfnwyd gweithdai gwirfoddoli ar gyfer y myfyrwyr hefyd.\nMwy o leoliadau\nYmhlith rhai o'r sefydliadau lle cafwyd hyd i leoliadau ar gyfer myfyrwyr yn dilyn ein hymweliadau â'r Colegau mae 'Arthritis Care' a'r Groes Goch.\nCychwyn y cynllun peilot fydd y cam nesaf\nNi phenderfynwyd eto beth fydd hyd y cyfnod treialu\nByddwn yn gweithio gydag Ysbytai eraill i'w paratoi'n barod at y cynllun\nByddwn yn monitro'r cynllun peilot\nByddwn yn gweithio gyda'r Cysylltwyr a phartneriaid Cyflenwi ar y camau nesaf\nYn dilyn cyfnod treialu llwyddiannus, byddwn yn rhoi'r cynllun ar waith ar hyd a lled Powys\nCanolfan Gwirfoddoli ac Ailgylchu Ystradgynlais\nAgorodd Canolfan Gwirfoddoli Ystradgynlais ym mis Mawrth 1984. Yn y dyddiau cynnar, roedd yn gweithio allan o ystafell ar rent mewn siop yng nghanol y dref. Yn 2004 penderfynwyd prynu adeilad yn y dref, cyflawnwyd y gwaith oedd ei angen i gydymffurfio â'r Ddeddf Gwahaniaethu ar sail Anabledd, ac o ganlyniad roedd mwy o gyfleoedd ar gael i helpu'r gymuned. Prynwyd dau sgwter symudedd i'w rhentu allan, ynghyd â chymhorthion eraill i helpu pobl anabl. Cychwynnodd y rheolwr presennol Caroline Massey, yn ei swydd ym 1999; yr un pryd dechreuodd y canolfan fynd o nerth i nerth a sefydlu gweithgareddau a seilir yn y gymuned, megis grŵp crefftau, ac o ganlyniad roedd mwy o gyfleoedd gwirfoddoli ar gael.\nAr ôl symud i'r adeilad newydd, cychwynnwyd siop offer ar ôl i ddwy ddynes roi offer eu gŵyr diweddar i'r canolfan; mae'r fenter hon wedi ehangu wrth i ddynion dechrau gwirfoddoli, llawer ohonynt yn gyn glowyr; o ganlyniad i sefydlu'r 'sied offer' roedd gan y dynion hyn ddiddordeb a chyfle i dreulio amser yng nghwmni pobl gyda diddordebau cyffredin. Mae'r fenter hon yn llwyddiant o hyd, ac mae gwasanaeth ailwampio offer dal ar gael heddiw.\nYn 2010 symudodd y prosiect ailgylchu [enw'r prosiect erbyn hyn], i adeilad llawer mwy, sef hen ffatri Remploy ar gyrion y dref. Oherwydd yr adeilad mwy, roedd llawer mwy o gyfleoedd ar gael. Symudodd Canolfan Gwirfoddoli Ystradgynlais i'r un adeilad yn 2014 er mwyn cynnig yr holl wasanaethau o un lleoliad; mae'n chwarae rôl hollbwysig o safbwynt lleihau'r gwastraff sy'n mynd i safleoedd tirlenwi. Bydd gwirfoddolwyr yn casglu dodrefn ail-law a gyfrannwyd o gymunedau lleol gan ddefnyddio Cerbydau'r Canolfan, i'w harddangos mewn ardal eang o fewn y Canolfan Gwirfoddoli, yn ogystal â'u hysbysebu ar gyfryngau cymdeithasol. Mae'r dodrefn ar gael i'w brynu am brisiau rhesymol a chystadleuol, sy'n golygu gwasanaeth defnyddiol ar gyfer y gymuned, yn enwedig unigolion ar incwm isel. Yn ogystal, gallwn gynnig pecynnau dodrefn i bobl sy'n symud i'w cartref eu hunain am y tro cyntaf, neu sy'n adleoli oherwydd amgylchiadau anodd, e.e. symud allan o loches, neu wrth gael eu rhyddhau o'r carchar.\nMae'r adran goed yn casglu coed nad oes ei eisiau, ac fe'i ddefnyddir i greu eitemau newydd megis dodrefn i'r ardd, blychau adar, blychau tlysau a phethau eraill. Mae nifer o fanteision ynghlwm wrth y gwasanaeth hwn, megis peidio anfon coed at safleoedd tirlenwi, gwneud eitemau sy'n defnyddio gwirfoddolwyr yn y gymuned yn y broses cynhyrchu yn ogystal â chreu incwm wrth werthu'r nwyddau.\nEitemau ar werth yn y siop elusennol\nMae’r Canolfan Gwirfoddoli hefyd yn lleoliad ar gyfer gweithgarwch cymunedol yn ystod yr wythnos; ymhlith y gweithgareddau rheolaidd mae’r Clwb Swyddi wythnosol gan yr Adran Waith a Phensiynau sy’n cefnogi pobl ifanc sy’n chwilio am waith, clwb crefftau sydd â phwyslais ar ddefnyddio eitemau a ailgylchwyd i greu nwyddau, Grŵp Twrnio Coed Ystrad sy’n defnyddio’r turn yn y gweithdy i greu eitemau pren, Dyfeisiau newydd, sef sesiwn TG ar ddefnyddio offer megis llechen, gliniadur a ffonau symudol, ac mae grŵp Cerfio Ffyn De Cymru’n cwrdd bob wythnos - grŵp o bobl yn eu 80au sy’n mwynhau prynhawn o gerfio ffyn cerdded, ac mae clwb ffrindiau a chymdogion yn cwrdd ar ddydd Gwener (FAN) sy’n gyfle i aelodau’r gymuned o gefndiroedd ac o wledydd amrywiol ddod at ei gilydd i gwrdd a gwneud ffrindiau newydd, ac ymarfer sgiliau iaith yr un pryd. Mae’r sesiwn hwn yn hynod ddefnyddiol i’r 6 theulu o Syria sydd wedi symud i fyw i Ystradgynlais dros y 18 mis diwethaf.\nNi fyddai’n bosib i hyn oll ddigwydd heb gefnogaeth nifer fawr o wirfoddolwyr sy’n sicrhau fod y Canolfan yn parhau i weithredu. Maent yn amrywio o yrwyr sy’n casglu ac yn cludo dodrefn, gyrwyr sy’n mynd ag unigolion i apwyntiadau, pobl sy’n cerdded cŵn, tasgau bach ymarferol (cynnal a chadw), unigolion sy’n mynd i siopa ar ran eraill, y timau sy’n rhedeg y siop a’r siop ddodrefn, pobl sy’n atgyweirio/adnewyddu dodrefn, seiri coed, trwsio offer a hyd yn oed gwirfoddolwyr sy’n gwerthu eitemau ar E-bay!! Mae’r rhestr yn ddiddiwedd, a dweud y gwir mae dros 150 o wirfoddolwyr yn gysylltiedig â sicrhau fod y canolfan yn llwyddiant.\nMae Cymdeithas Mudiadau Gwirfoddol Powys yn chwarae rôl werthfawr wrth gefnogi sefydliadau’r trydydd sector megis Canolfan Gwirfoddoli Ystradgynlais. Mae’r e-fwletin misol a anfonir at holl aelodau PAVO yn hynod ddefnyddiol i Caroline oherwydd mae’n ymwybodol o’r newidiadau diweddaraf mewn deddfwriaeth megis cyfraith cyflogaeth a diogelu data. Mae Caroline yn hoffi’r ffordd y rhennir yr wybodaeth yn yr e-fwletin sy’n cyfleu’r prif bwyntiau y mae angen i fudiadau fod yn ymwybodol ohonynt.\nGwasanaeth arall sy’n ddefnyddiol iawn o safbwynt Caroline yw’r Wybodaeth Cyllido; meddai “rwyf yn gallu edrych drosto’n gyflym i weld pa gyllidwyr newydd sy’n weithredol, ac yn gallu bod o fudd i’r Canolfan er mwyn cefnogi prosiectau. Does dim gormod o wybodaeth dechnegol yn yr e-fwletin ond mae’n rhestru’r angen a ble i fynd ar gyfer pethau penodol. Mae’n rhwyddach o lawer i’w ddeall a’i drosglwyddo.”\nCwmni ac elusen yw 'Shakespeare Link' a'i nod yw defnyddio Shakespeare er budd y gymuned, tu hwnt i'r theatr a'r byd academaidd. Fe'i sefydlwyd ym 1992 pan sylweddolodd Sue Best a Philip Bowen, oedd wedi cwrdd yn ystod y 1980au yn yr 'English Shakespeare Company', bod angen gallu defnyddio drama, yn enwedig gweithiau Shakespeare, mewn ffordd adweithiol ymatebol, a dan arweiniad cleientiaid. Mae 'Shakespeare Link' wedi teithio'r byd, gan weithio gyda'r Cyngor Prydeinig i gysylltu â grwpiau o bobl o bedwar ban byd, yn ogystal ag ar lefel leol.\nLleolir y cwmni yn Penlanole, Llanwrthwl, ac yn CCB mis Mawrth 2006, awgrymwyd cael sylfaen theatr go iawn, a dyna gychwyn cysyniad y Glôb Helyg. Datblygodd pethau'n gyflym iawn. Anfonwyd cynlluniau gan Theatr y Glôb yn Llundain, a defnyddiwyd y rhain fel sail ar gyfer theatr tua thraean ei maint. Cychwynnwyd ar y gwaith plannu ar 3ydd Ebrill 2006 gyda chymorth Dr Becky Heaton oedd yn cynnal cynllun treialu helyg yn Llysdinam, a thîm o 5 o wirfoddolwyr. Defnyddiwyd planhigion helyg talach na'r arfer, er mwyn caniatáu creu bwâu. Adeiladwyd llwyfan, ac roedd y cwbl yn barod ar gyfer y perfformiad cyntaf oedd yn digwydd ar ben-blwydd Shakespeare sef, 23ain Ebrill.\nMae nod yr elusen yn syml iawn- 'addysgu'r cyhoedd yn gyffredinol trwy weithiau Shakespeare'. Mae Shakespeare yn ysgogi Cyfathrebu a Dadlau, a dros y blynyddoedd mae Sue a Phil wedi gweithio gyda grwpiau amrywiol gan gynnwys yr 'Institute of Family Therapists', carcharorion, pensiynwyr mewn gweithdai 'Rhoi Cynnig Ar', nifer fawr o gwmnïau theatr, ac maent wedi sefydlu'r Prosiect i'r Byddar, i weithio ar berfformiadau sy'n defnyddio iaith arwyddion.\ni ddarllen a gweld mwy cliciwch ar y ddolen yma.


Ioan 5 SBY1850 - GWEDY hyny, ydd oedd gwyl yr Iuddaeon, - Bible Search\nIoan 4 Ioan 6\nEf yn iachau yr dyn a vesei glaf amyn dwy blyddedd da’ugain. Yr Iuddaeon yn y gyhuvdaw ef. Christ yn atep trosdaw ehun, ac yn y argyoeddy hwy. Gan ddangos drwy destoliaeth ei Dat. Am Ioan. O y weithredoedd ef Ac o’r Scrythur ’lan pwy ’n yw ef.\n1GWEDY hyny, ydd oedd * gwyl yr Iuddaeon, a’r Iesu a escendawdd i Caerusalem. 2Ac y mae yn‐Caerusalem wrth y ‡ ddevaidiawc ’lyn a elwir in Ebreo Bethesda, ac iddo pemp porth: 3yn yr ei’n y gorwedei lliaws mawr o gleifion, o ddaillion, cloffion, a’ gwywedigion, yn dysgwyl am gyffroedigeth y dwfr. 4Can ys Angel yr Arglvvydd a ddescennei ar amsere ir llyn, ac a gynnyrfei ’r dwfr: yno pwy pynac yn gyntaf ar ol cynnyrfiat y dwfr, a ddescendai y mywn, a iachaijd o ba ryw * haint bynac a vei arnaw. 5Ac ydd oedd yno ryw ‡ ddyn yr hwn a vesei yn glaf * n’amyn es dwy ‡ vlwyddyn da’ugain. 6Pan ’welawdd yr Iesu ef yn gorwedd, a’ gwybot y vot ef ys cyhyd o amser yn glaf, ef a ddyuot wrthaw, A wyllysy dy wneuthu’r yn iach? 7Atepawdd y claf yddaw, Arglwydd, nyd oes genyf nep, pan gynnyrfer y dwfr, i’m * dodi yn y llyn: eithy’r tra vwy vi yn dyuot, arall a ‡ ddescend o’m blaen. 8Dywedawdd yr Iesu wrthaw, * Cyvot: cymer ymaith dy ‡ glwth a’ rhodia. 9Ac yn ebrwydd y gwnaed y dyn yn iach, ac ef gymerth‐ymaith ei ’lwth, ac a rodiawdd: a’r Sabbath oedd ar y * diernot hwnw. 10Dywedyt am hyny o’r Iuddaion wrth hwn a wnaethesit yn iach, Dydd Sabbath yw hi: nyd yw gyfreithlawn y‐ti ‡ gymryd‐ymaith dy ’lwth. 11Attepawdd yddwynt, Hwn a’m gwnaeth i yn iach, ys ef a ddyuot wrthyf, Cymer dy * ’lwth, a’ rhodia? 12Yno y gofynnesont iddaw, Pa ddvn yw hwnw a ddyvot wrthyt, Cymer‐ymaith dy ’lwth, a’ rhodia? 13A’hwn a + iachaesit, ny wyddiat pwy ’n oedd ef: can ys yr Iesu a dynnesi ymaith y wrth y dyrfa ’oedd yn y van hono. 14Gwedy hyny y cafas yr Iesu ef yn y Templ, ac addyuot wrthaw, Wely + ith wnaethpwyt yn iach: na phecha mwyach, rac dyvot y‐ty beth a vo gwaeth.\n15Y dyn aeth ymaith, ac a venegawdd i’r Iuddaeon. * may ’r Iesu oedd hwn a ei gwnaethesei ef yn iach. 16Ac am hyny ydd ‡ erlidiynt yr Iuddeon yr Iesu, ac y caisynt y ladd ef, can y‐ddaw wneuthyd y pethae hyn ar y dydd Sabbath. 17A’r Iesu y atepawdd wy, Vy‐Tat ys y yn gweithiaw yd hyn, a’ minef ’sy y yn gweithiaw. 18Am hyny y caisiai’r Iuddaeon yn vwy y ladd ef? nyd yn vnic can ydd‐aw dori’r Sabbath: eithyr dywedyt hefyt mai Duw oedd ei Dat, a’i wneuthu’r y hun yn * gydstat a y Duw. 19Yno ydd atepawdd yr Iesu, ac y dyuot wrthwynt, Yn wir y dywedaf y chwi, Nyd aill y Map ‡ wneuthu’r dim o hanaw ehun, anyd hyn a wyl ef y Tat yn y wneuthu’r: can ys pa bethae bynac a * wna ef, y pethae hyny a wna’r Map hefyt. 20Can ys y Tat a gar y Map, ac a ddengys y‐ddo pop peth oll, a’r wna a yntef, ac ef a ddengys y‐ddaw weithredoedd mwy na ’r‐ein, val y bo y chwi ryveddu. 21Can ys mal y cyvyt y Tat y meirw, ac ei ‡ bywha, velly y bywha y Map yr ei a * ewyllysa ef. 22Can ys ny varn y Tat nebun, eithyr yr oll varn a roddes ef ‡ ir Map. 23* Yny bo i bawp anrydeddy y Map, mal yr anrydeddant y Tat: hwn nid yw yn anrydeddu ’r Map, nid yw hvvnvv yn anrydeddu ’r Tat, yr hvvn yd anvonawdd ef.\n24Yn wir, yn wir y dywedaf y chwi, yr hwn a clyw vy‐gair, ac a gred * yn hwn a’m danvonawdd, y mae yddaw * vywyt tragyvythawl, ac ny ddaw i varn, eithyr ef ‡ aeth ffwrdd o yvvrth * angae i’r bywyt. 25Yn wir, yn wir y dywedaf y chwi, y daw yr ‡ amser, ac yrowan yw, pan glyw ’r meirw lef Map Duw: a’r sawl a ei clywant, a vyddant vyw. 26Can ys megis y mae * ir Tat vywyt ynddo y hun, velly hefyt y rhoddes ef i’r Map vot iddo vywyt ynddo ‡ y hun. 27Ac a roep y‐ddaw * veddiant ‡ do y roi barn: can y vot ef yn vap dyn. 28Na ryveddwch hyn: can ys‐daw yr awr yn yr hon y bydd ir sawl oll ynt yn y * beddae, glywet y ‡ leferydd ef. 29Ac e ddaw allan, yr ei a wnaethant dda, i gyfodiadigeth bywyt: a’r ei a wnaethant ddrwc i gyfodiadigaeth barn. 30Ny alla vi wneuthur dim o hanof vy hunan: mal y clywaf, y barnaf: am barn i ’sy gyfion, can na cheisiaf vy ’wyllys vy hun, eithyr ewyllys y Tat yr hwn a’m danvonawdd i. 31A’s testolaethwn am dana vy hun, nyd oedd vy‐testiolaeth i * gywir. 33Chwichvvi a ddanvonesoch at Ioan, ac y ef a destolaethawdd ‡ ir gwirionedd. 34A’ mi ny chymeraf destoliaeth y gan ddyn: eithyr y pethe hyn a ddywedaf, val yr * iachaijr chwi. 35Efe oedd + ganwyll yn Lloscy, ac yn * tywynu: a chwi chvvi a ‡ vynesech dros amser ymlawenychu yn y lewych ef. 36Eithyr y mae i mi testoliaeth mwy na thestolaeth Ioan: can ys y gweithredoedd a roes y Tat i mi y’w * gorphen, ’sef y gweithredoedd hyny, a’r ydd wy vi yn ei gwneythur, a testolaethant am ‡ dana vi, may’r Tat am danvonawdd. 37A’r Tat yntef, yr hwn am danvonawdd, a destolaetha am danaf. Ny chlywsoch y ‡ leferydd ef vn amser, ac ny welsoch ei * wedd. 38A’ y ’air ef nyd yw ‡ ychwi yn aros ynoch: can ys yr vn a + ddanvonodd ef, hwnw ny chredwch. 39Chwiliwch yr Scrypthurae: can ys ynthwynt hvvy y tybiwchwi y ceffwch vywyt tragyvythawl a’ hwy ynt yr ei a destolaethant + am dana vi. 40Ac ny ddewchwi ata vi, y gaffel o hanoch vywyt. 41Ny dderbyniaf * vawl y gan ddynion. 42Eithr mi ach adwaen, nad oes genychgariat Duw ynoch. 43Myvi a ddaethym yn Enw vy‐Tat, ac ni’m derbyniwch vi: a’s arall a ddaw yn y enw hun, hwnw a dderbyniwch. 44Pa vodd y gellw‐chwi gredu, a’ chwi yn derbyn ‡ anrydedd y gan y gylydd, eb ychvvy gaisiaw ’r anrydedd y * sydd o Dduw yn vnic? 45Na thybiwch y cyhuddaf vi chwi wrth vy‐Tad: y mae vn a’ch cyhudda chvvi ’sef Moysen, yn yr hwn yr ymddiriedw chwi. 46Cans pe’s credyssech ‡ Moysen, chvvi am credyssech + inef: can ys o hano vi ydd escrivenawdd ef. 47Ac a ny chredwch ei yscrifennae ef, py ’wedd y credwch vy‐gairiae i?


Wiciadur:Pam creu cyfrif? - Wiciadur\nWiciadur:Pam creu cyfrif?\nNid oes angen mewngofnodi i ddarllen Wiciadur. Nid oes angen mewngofnodi i olygu erthyglau ar Wiciadur hyd yn oed—gall unrhywun olygu bron unrhyw erthygl. Serch hynny, mae creu cyfrif yn gyflym, yn rhad ac am ddim ac mae'n syniad da i wneud hynny am nifer o resymau.\nSylwch: i greu cyfrif defnyddiwr ar gyfer Wiciadur, ewch i'r dudalen fewngofnodi.\n1 Enw defnyddiwr\n3 Opsiynnau golygu newydd\n5 Statws Gweinyddwr\nOs ydych yn creu cyfrif, gallwch ddewis enw defnyddiwr. Priodolir pob golygiad a wneir pan fyddwch wedi mewngofnodi i'r enw defnyddiwr hynny. Golyga hyn y byddwch yn derbyn cydnabyddiaeth lawn am eich cyfraniad ar dudalen hanes y cofnod. Os nad ydych wedi mewngofnodi, priodolir eich cyfraniadau i'ch cyfeiriad IP. Gallwch weld eich holl gyfraniadau hefyd trwy glicio ar y ddolen "Fy nghyfraniadau", sydd yn weladwy pan rydych wedi mewngofnodi'n unig.\nBydd ganddoch eich tudalen defnyddiwr eich hun hefyd, lle gallwch ysgrifennu rhywfaint am eich hun. Er nad yw Wiciadur yn darparu tudalennau cartref, gallwch ddefnyddio'r dudalen hon i arddangos ambell lun, ysgrifennu am eich diddordebau a.y.b.. Mae nifer o ddefnyddwyr yn defnyddio'u tudalen er mwyn cynnal rhestr o'r erthyglau maent wedi creu ac yn ymfalchio ynddynt, neu i gasglu gwybodaeth gwerthfawr arall o'r Wiciadur.\nByddwch hefyd yn derbyn tudalen sgwrs defnyddiwr parhaol, lle gallwch gyfathrebu gyda defnyddwyr eraill. Cewch eich hysbysu pa bryd bynnag y bydd rhywun yn ysgrifennu neges ar eich tudalen sgwrs. Os ydych yn dewis rhoi eich cyfeiriad e-bost, gall defnyddwyr eraill gysylltu â chi ar e-bost. Mae'r broses hon yn anhysbys—ni fydd y defnyddiwr sy'n danfon neges atoch yn gweld eich cyfeiriad e-bost o gwbl. Nid oes rhaid i chi roi eich cyfeiriad e-bost os nad ydych yn dymuno gwneud hynny, ac hyd yn oed os ydych yn gwneud hynny, nid yn unig mae'n breifat ond ni ellir ei wneud yn gyhoeddus ar y system (oni bai eich bod yn ei deipio'n uniongyrchol i mewn i gofnod, wrth gwrs).\nOpsiynnau golygu newydd[golygu]\nThere are many features of the MediaWiki software (which powers Wiktionary) that are only available to registered users. For example, registered users can mark edits as "minor". Minor edits can be filtered from the list of "Recent changes". We do not give the privilege to mark edits as minor to anonymous users because we do not know who is behind a given IP address at any time, so we cannot build a basis of trust. (Marking edits as minor if they are not is considered very rude.)\nMany user preferences[golygu]\nGall Gweinyddwyr (yn Saesneg: administrator neu sysops - system operator) ddileu ac dad-ddileu tudalennau, eu diogleu nhw rhag cael eu golygu, golygu tudalennau sydd wedi eu diogelu, a blocio defnyddwyr sy'n torri rheolau a pholisïau Wiciadur. Yn gyffredinol, maent yn cyflawni dymuniadau holl gymuned y wici ar dudalennau megis Wiciadur:Pleidleisiau dros ddileu. Am resymau amlwg, defnyddwyr sydd wedi mewngofnodi yn unig sy'n medru bod yn weinyddwyr. Gan amlaf, mae'n ddigon i fod wedi gwneud gwaith cymharol rheolaidd ar Wiciadur, heb wrthdaro'n ormodol gyda defnyddwyr eraill. Os ydych yn ddefnyddiwr sydd wedi mewngofnodi a'ch bod eisiau bod yn weinyddwr, gweler Wiciadur:Gweinyddwyr.\nVoting, polls, elections, and reps[golygu]\nWedi dod o "https://cy.wiktionary.org/w/index.php?title=Wiciadur:Pam_creu_cyfrif%3F&oldid=13282"\nNewidiwyd y dudalen hon ddiwethaf ar 11 Mehefin 2010, am 19:12.


Mae Bisgedi Bisqwick yn Rysáit Hawdd a Chyflym\nCael cymysgedd pobi cartref yn eich pantri a gallwch wneud bisgedi powdr pobi mewn fflach! Mae'r bisgedi blasus hyn yn cael eu cyflwyno'n wych i'r tu allan i'r ffwrn, gyda thuniau o fenyn yn toddi i mewn iddynt. Maent hefyd yn wych ar gyfer brecwast, wedi'u rhannu a'u llenwi â jam neu fêl. Neu gwnewch nhw mewn brechdan brecwast , gydag wyau wedi'u sgrambloi a chig moch sbri neu fagiau selsig poeth. Ac maen nhw'n berffaith i wasanaethu ochr yn ochr ag wyau wedi'u sgramblo neu eu ffrio .\nOs ydych chi'n cadw'r cymysgedd cartref wrth law, gallwch chi gael bisgedi ar unrhyw adeg! A chofiwch, nid oes rhaid i'r bisgedi hyn fod yn glir; gallwch ychwanegu dim ond unrhyw beth rydych chi ei eisiau. Ychwanegwch ychydig o berlysiau ffres neu sych. Cychwynnwch mewn caws wedi'i gratio. Neu ychwanegwch ychydig o selsig wedi'i goginio wedi ei goginio neu bacwn wedi'i goginio'n grisiog. (Os ydych chi'n defnyddio selsig neu bacwn, rhaid i chi oeri unrhyw fisgedi dros ben o fewn dwy awr i bobi.)\nPan fyddwch chi'n chwipio bisgedi y mae pawb yn ei garu, byddwch yn siŵr o ysgrifennu'r rysáit, neu fel arall mae'n bosibl y bydd yn cael ei golli am byth. Nid yw ail-argymell ryseitiau o'r cof mor hawdd ag y byddwch chi'n meddwl!\n2 cwpan cymysgedd pobi (Cymysgedd Baking Bis-Qwick-As-A-Wink Cartref)\nCynhesu'r popty i 450 ° F.\nCymysgwch y Cymysgedd Baking a'r dŵr mewn powlen gyfrwng nes bod yr holl gynhwysion sych yn cael eu gwlychu. Trowch allan i fwrdd ffwrn a blawdwch eich dwylo.\nGosodwch y toes yn ysgafn iawn ar y bwrdd ffwrn am oddeutu 10 tro, yna patiwch neu rhoeswch y toes i mewn i rownd trwchus neu betryal 1/2 ". Torri bisgedi, naill ai gyda chyllell sydyn neu dorri bisgedi, ac yn ei roi ar ei ben ei hun. taflen pobi.\nOs ydych chi'n defnyddio cyllell, gallwch dorri'r bisgedi i unrhyw siâp yr hoffech ei gael, ac ni chewch toes sydd dros ben.\nOs ydych chi'n defnyddio torrwr bisgedi crwn, bydd gennych chi fwyta dros ben. Casglwch ef i mewn i bêl arall, gan fod yn ysgafn iawn felly nid yw'r toes yn cyffwrdd, ac yn torri mwy o fisgedi. Peidiwch â gwneud hyn fwy nag unwaith. Rhowch y bisgedi tua 2 "ar wahân ar y daflen pobi neu goginio.\nBrwsiwch bob bisgedi gyda rhywfaint o'r menyn wedi'i doddi a'i bobi am 8-10 munud neu hyd yn oed yn frown euraid. Gweini'n boeth.\nGallwch ychwanegu perlysiau neu gaws i'r Cymysgedd Baking cyn i chi ychwanegu'r dŵr am fwy o ddiddordeb. Byddai dewis hadau hadau, pabi neu sesame yn ddewis da, fel y byddai'n sychu. Defnyddiwch ddefnyddio llwy de. Ychwanegwch 1/4 i 1/3 cwpan o gaws Parmesan neu Cheddar wedi'u gratio. Pobi fel y cyfarwyddir.\nSodiwm 61 mg\nRyseitiau Bara Briciog\nBara Cyflym Blueberry a Zucchini\nRysáit Bisgedi Powdwr Pobi ar gyfer Dau\nBara Banana Lleith gyda Ghee\nMuffins Cornbread Caws Savory\nRysáit Nutrol # 1\nCyw iâr Peiriant Ginger\nSut i Gwneud Gnocchi Tatws\nSut i Wyngu Almonds\nRysáit Cacen Mouldi - Plesniak Pwyleg\nDeall Mathau Te\nCacen Coffi Rhubar Mefus\nPibwyr wedi'u Stuffed Gyda Eogiaid\nSut i Ddewis y Pitter Cherry Gorau ar gyfer Eich Sesiwn Jam\nRyseitiau Dough a Llenwi Dillad Pierogi (Pyllau Pwyleg) a Chynghorion Sut i Fyw


Ioga Adfywio: Sut i Ryddhau Tensiwn Cronig yng Nghyhyr Lumbar | Sueneé Universe\n4615x 27. 04. 2020 Darllenydd 1\nUn o'r ffyrdd mwyaf pwerus o deimlo'n well am yr ochr feddyliol ac emosiynol yw dysgu sut i ymlacio ein corff. Gall Ioga helpu.\nO ystyried mai un o'r ffyrdd mwyaf pwerus o deimlo'n well am yr ochr feddyliol ac emosiynol yw dysgu sut i ymlacio ein corff, byddwn yn dweud wrthych sut i ryddhau un o'r cyhyrau sydd â straen mwyaf ym mhob un ohonom: psoas (cyhyrau mawr y meingefn).\nSut mae eich psoas yn eich amddiffyn chi\nMae Psoas yn gyhyr hir sy'n cysylltu'r coesau â'r asgwrn cefn. Os nad ydych chi'n teimlo'n ddiogel, bydd y cyhyrau hyn yn contractio. Dywedir mai'r psoas yw'r cyhyrau cyntaf absoliwt i gael ei actifadu os ydych chi'n mynd i ymladd neu ddianc. Mae ein system nerfol yn cyfathrebu â'r psoas drwy'r dydd ac mae psoas yn anfon gwybodaeth yn ôl i'r system nerfol. Dychmygwch gerdded i lawr y stryd a gyrru eich car yn annisgwyl. Mae'r rhan fwyaf o bobl yn ofni a bydd yr ofn yn rhoi arwydd i'r psoas ar unwaith i gael y corff yn ôl i ddiogelwch. Yn yr un modd, mae cerdded ar wyneb anwastad lle mae'n anodd i chi gynnal cydbwysedd, mae'r cyhyrau hyn nid yn unig yn ceisio sefydlogi'r corff, ond mae hefyd yn rhan o ddolen gyfathrebu sy'n rhoi arwydd i'r ymennydd eich bod mewn perygl.\nSut mae ffordd o fyw fodern yn cael ei chreu gan basnau amser cronig\nMae'r system gyfathrebu uchod rhwng yr ymennydd a'r corff yn dod yn fwy cymhleth os yw'ch arferion dyddiol yn effeithio ar lif negeseuon i ac o'r pasas. Mae'r cyhyrau hyn yn contractio nid yn unig pan fyddwch chi'n teimlo dan fygythiad, ond hefyd yng ngweithgareddau dyddiol y rhan fwyaf ohonom. Er enghraifft, gellir ei dynnu'n ôl wrth eistedd yn rhy hir, gyrru car neu gerdded ar goncrit. Gan fod y psoas wedi'i gysylltu â chanol y corff, gall ei densiwn achosi poen cefn, poen clun a hyd yn oed ddiffyg traul. Er ei fod wedi'i or-ddweud, y ffaith yw y gall y cyhyr hwn effeithio ar gynifer o systemau'r corff y gall achosi anghysur corfforol a hyd yn oed deimladau o aflonyddwch a nerfusrwydd rhag ofn y bydd tensiwn cronig. Ac oherwydd bod rhan uchaf y psoas ynghlwm wrth yr asgwrn cefn yn yr ardal diaffram, mae'r cyhyrau dan gontract yn tynnu y tu ôl i'r asgwrn cefn, gan gyfyngu ar ei symudiad ac felly symudiad y diaffram. Po waeth y mae'r diaffram yn symud, y mwyaf anodd yw anadlu a theimladau cryfach o berygl.\nSut i ryddhau tyndra yn y pasas\nMae'n anodd teimlo'n seiliedig ar y tensiwn cyhyrau hwn. Ar y llaw arall, pan fydd y psoas yn hyblyg ac yn hyblyg, mae'n eich galluogi i deimlo'n seiliedig - fel pe baech ar y ddaear. Fodd bynnag, oherwydd bod y psoas yn cael ei ysgogi gan ofn ac ymateb straen, mae'n amser yn hytrach nag anystwythder, sy'n deillio o ymarfer corff neu orddefnydd o gyhyrau. Ni chaniateir tensiwn - mae angen amser, gofal a diogelwch i wella.\nPeter Schwindt: Cefn iach\nMae dull newydd o weithio gyda'r corff, yr hyn a elwir yn rolfing, yn cynnig persbectif hollol newydd ar swyddogaeth a symudiad y corff. Mae'n seiliedig ar gydgysylltiad rhannau ac organau pell y corff trwy'r ligament cysylltiol, y mae ei symudiad wedi'i bwysleisio yn cael ei amlygu gan ymateb atgyrch ac yn cysylltu gwahanol lefelau o'r corff.\nAwgrym ymarfer YouTube:


FERSIWN #3: Prif swyddogion Plaid Cymru “fel Erdogan a Rajoy” – Golwg360\n27 Chwefror 2018 am 16:20 Diweddarwyd 28 Chwefror 2018 am 09:49\nMae cyn-aelod o gangen Plaid Cymru yn Llanelli wedi cymharu prif swyddogion y blaid â gwleidyddion gwledydd Sbaen a Thwrci, am iddyn nhw, meddai, geisio mygu barn aelodau.\nMewn cyfres o lythyrau at Gadeirydd, Prif Weithredwr ac Arweinydd Plaid Cymru, sydd wedi dod i law golwg360, mae Mary Roll yn dadlau’n gryf tros gynnal “ymchwiliad iawn” i’r modd y cafodd ymgeisydd ei dewis ar gyfer Etholiad Cyffredinol 2017… ac yn erbyn y modd y cafodd pryderon aelodau eu trin yn ganolog.\nFe arweiniodd y ffrae at ymddiswyddiad nifer o aelodau cangen Llanelli; at wahardd dros dro gangen gyfan y dref ddiwedd yr wythnos ddiwethaf; ac at gynnal cyfarfod neithiwr rhwng rhai o’r prif swyddogion ac aelodau lleol.\n“Y cyfan rwy’ i wedi galw amdano yw cyfiawnder ac ymchwiliad teg,” meddai Mary Roll, a ymddiswyddodd o Blaid Cymru ar Chwefror 19 eleni\n“Pe bai gennych chi gydwybod, fe fyddech chi’n derbyn hyn. Os ydych chi’n ofni’r wasg, mae gennych broblem go iawn.\n“Os ydw i mo’yn siarad â’r wasg, fe wna’ i hynny,” meddai Mary Roll wedyn. “A ydych chi’n mynd i fy nhaflu i’r carchar, fel [Recep Tayyip] Erdogan yn Nhwrci? Rydych chi’n waeth na Mariano Rajoy a’r Sbaenwyr. Cyn ymddangos fel pe baech yn cefnogi’r Catalaniaid, fe fyddai’n rheitiach i chi roi trefn ar eich ty eich hunain yn gyntaf.\n“Mae rhyddid barn yn hawl ddemocrataidd sylfaenol. Pe bai’r Llywodraeth Geidwadol wedi gwneud hanner beth ydych chi wedi’i wneud, fe fyddai twrw mawr. Cywilydd arnoch chi. Rydych chi’n unbeniaethol, yn annheg, a does ond modd eich cymharu gyda chyfundrefnau unbeniaethol y byd.\n“Mae eich honiad mai o’r gwaelod lan y mae’r drefn yn gweithredu, yn un chwerthinllyd.”\nOherwydd iddi ymddiswyddo wythnos yn ol, doedd Mary Roll ddim yn bresennol yn y cyfarfod rhwng aelodau cangen y dref a phrif swyddogion Plaid Cymru neithiwr (nos Lun, Chwefror 26).\nEr hynny, mae hi’n dweud wrth golwg360 mai’r argraff ar lawr gwlad, ac ymysg y rheiny sy’n cymryd diddordeb yn y datblygiadau, yw na wnaed “dim cynnydd o gwbwl”.\n“Fy nealltwriaeth i,” meddai Mary Roll, “ydi mai’r cyfan ddigwyddodd oedd fod Cadeirydd ac Ysgrifennydd y gangen leol wedi dod dan bwysau i drosglwyddo cofnodion y cyfarfod lleol pan benderfynon ni gyhoeddi datganiad i’r wasg ynglyn â’n hanfodlonrwydd.\n“Y bwriad, wrth gwrs, oedd i’r swyddfa ganolog gael rhestr o’r aelodau oedd yn bresennol, er mwyn eu disgyblu nhw. Mae’r gangen wedi gwrthod trosglwyddo’r cofnodion, ac o be’ dw i’n ddeall, fe fyddan nhw’n cael eu disgyblu gan Bwyllgor Gwaith Cenedlaethol y blaid, o ganlyniad.”\nMae golwg360 wedi ceisio ymateb Plaid Cymru i gyfarfod nos Lun, Chwefror 26, ac i’r sylwadau hyn.


Hafan Agenda for Cabinet on Dydd Mawrth, 16eg Ebrill, 2019, 9.30 am\nDydd Mawrth, 16eg Ebrill, 2019 9.30 am\nPwrpas: Cadarnhau cofnodion y cyfarfodydd ar 19eg Mawrth 2019.\nCyflwynwyd cofnodion y cyfarfod a gynhaliwyd ar 19 Mawrth 2019. Yn amodol ar ddiwygio gwall teipio yng nghofnod rhif 334, cymeradwywyd eu bod yn gywir.\nCymeradwyo bod y cofnodion yn gywir.\nDiweddariad Rhagolwg Ariannol Tymor Canolig PDF 111 KB\nCefndir eitem 338.\nY penderfyniad ar gyfer eitem 338.\nPwrpas: Diweddaru Rhagolygon trategaeth Ariannol Tymor Canolig 2020/21 - 2022/23.\nCyflwynodd y Prif Weithredwr adroddiad y Strategaeth Ariannol Tymor Canolig - Rhagolygon 2020/21 - 2022/23 a oedd yn rhoi trosolwg manwl o'r rhagolygon ariannol, ynghyd â rhagolygon lefel uchel hyd at 2022/23. Roedd yr adroddiad wedi cael ei gyflwyno gerbron y Pwyllgor Trosolwg a Chraffu Adnoddau Corfforaethol ar 11 Ebrill.\nYn dilyn cyfarfod y Cyngor Sir ar 19 Chwefror 2019, cyflawnwyd gwaith manwl i fireinio'r rhagolygon fel eu bod y adlewyrchu gwybodaeth fwy diweddar a oedd yn seiliedig ar gudd-wybodaeth gyfredol. Dangosai'r amcanestyniad lefel uchel, ar sail materion hysbys a chan eithrio senarios ariannu cenedlaethol, fod y bwlch posibl yn y gyllideb wedi cynyddu i £13.3 miliwn ar gyfer 2020/21. Roedd yr adroddiad yn rhoi crynodeb o'r rhagolygon a'r newid i sefyllfa'r Cyngor o gymharu â'r hyn a adroddwyd yn flaenorol.\nEglurodd y Rheolwr Cyllid Corfforaethol mai £271.350 miliwn oedd cyfanswm yr arian sydd ar gael i'r Cyngor cyn cyflwyno unrhyw newidiadau o ran Cyllid Allanol Cyfun a Threth y Cyngor. Roedd Tabl 1 yr adroddiad yn cynnwys manylion y rhagolygon cyfredol a'r ffigur newydd ar gyfer y bwlch yn y gyllideb.\nRoedd yr adroddiad yn rhoi manylion llawn y pwysau yn gysylltiedig ag Ysgolion ac Addysg, a oedd yn ymwneud â'r tri phrif faes canlynol: Anghenion Dysgu Ychwanegol, Demograffeg a Chyfiawnder Ieuenctid. Roedd y rhain wedi codi ers cyflwyno'r adroddiad i'r Cyngor Sir.\nYchwanegodd y Prif Weithredwr y byddai angen i waith y gweithgor trawsbleidiol ganolbwyntio ar yr achos dros gynyddu cyllid cenedlaethol ar sail tystiolaeth, a oedd yn cynnwys tair prif cydran:\n1. Gwarchod costau craidd rhag effaith chwyddiant;\n2. Pwysau ar wasanaethau cost uchel, ee Anghenion Dysgu Ychwanegol a Phlant sy'n Derbyn Gofal; a\n3. Ailgodi'r achos y dylai Llywodraeth Cymru sicrhau digon o gyllid i dalu'r gost o weithredu ei deddfwriaethau ei hun.\nO ran sicrhau cyllid gan LlC ar gyfer ei chynlluniau ei hun, cyfeiriodd y Prif Weithredwr yn arbennig at Atodlen 3 Deddf Rheoli Llifogydd a D?r o fis Ionawr 2019, a oedd yn ei gwneud hi'n ofynnol i awdurdodau lleol gynnal Corff Cymeradwyo SuDS (CCS) i ymdrin â materion draenio d?r wyneb yn gysylltiedig â datblygiadau newydd, a sicrhau cydymffurfio â safonau cenedlaethol gorfodol newydd LlC. Roedd y goblygiadau o ran costau yn cael eu cyfrifo.\nCytunai'r holl Aelodau â safbwyntiau'r Prif Weithredwr, yn enwedig na ddylid disgwyl i awdurdodau lleol ariannu deddfwriaeth newydd gan LlC, ac y dylai LlC ariannu unrhyw ddeddfwriaeth newydd yn uniongyrchol. Ailadroddodd y Prif Weithredwr y cyngor a roddwyd yn flaenorol, sef nad oedd unrhyw opsiynau diogel pellach i'w hystyried gan y Cyngor, ar wahân i'r darpariaethau statudol.\nMabwysiadu'r rhagolygon a oedd wedi'u diweddaru yn sail ar gyfer cynllunio cychwynnol.\nDiweddariad ar Gynllun y Cyngor PDF 105 KB\nCefndir eitem 339.\nY penderfyniad ar gyfer eitem 339.\nPwrpas: Cymeradwyo’r adolygiad a chynnwys Rhan 1 o Gynllun y Cyngor 2019/20.\nCyflwynodd y Cynghorydd Mullin adroddiad ar Gynllun y Cyngor 2019/20, ac esboniodd fod y Cynllun wedi cael ei adolygu, a'i strwythur a'i gynnwys wedi'u hailwampio, gan symud i ffwrdd oddi wrth 'Gynllun Gwella' tuag at gynllun o natur fwy corfforaethol. Roedd hyn yn adlewyrchu rhywfaint o'r bwriad y tu ôl i'r Mesur Llywodraeth Leol newydd a oedd yn disodli'r Mesur mwy rhagnodol a gafwyd yn 2009.\nYchwanegodd y Prif Weithredwr fod y cynllun bellach yn fwy cyflawn am ei fod yn cynnwys rhai o'r gwasanaethau gweithredol proffil uwch yr oedd y Cyngor yn ceisio eu gwarchod, fel Gwasanaethau Stryd a Diogelu'r Cyhoedd. Yr oedd gofyn i'r Aelodau gymeradwyo amlinelliad o'r cynnwys heddiw, a byddai Rhannau 1 a 2 yn cael eu cyflwyno i'r Cyngor Sir i'w mabwysiadu ym mis Mehefin.\nRoedd prif strwythur y Cynllun wedi'i gadw yr un peth â'r hyn a gafwyd mewn cynlluniau blaenorol, ond bellach yn cynnwys thema ychwanegol, gan greu cyfanswm o saith â blaenoriaethau ategol. Roedd y saith thema yn parhau i fwrw golwg hirdymor ar uchelgais a gwaith dros y tair blynedd nesaf.\nDywedodd y Swyddog Gweithredol Busnes Corfforaethol a Chyfathrebu fod gwaith yn mynd rhagddo'n dda o ran effeithiau mwy hirdymor pob is-flaenoriaeth yng Nghynllun y Cyngor, a'r camau gweithredu yn ystod y flwyddyn. Byddai'r gwaith manwl hwnnw yn cael ei rannu â'r Aelodau drwy gynnal trafodaeth anffurfiol â Chadeiryddion y Pwyllgorau Trosolwg a Chraffu a chynnal gweithdy i'r Aelodau.\nRoedd y Cynghorwyr Thomas a Butler yn croesawu'r thema newydd, a'r flaenoriaeth o sicrhau 'Cymunedau Diogel a Glân'. Soniodd y Cynghorydd Thomas hefyd am bwysigrwydd thema'r 'Cyngor Gwyrdd' a'r is-flaenoriaeth Teithio Egnïol a oedd yn gysylltiedig â llesiant plant.\nRoedd y Cynghorydd Jones yn falch o weld is-flaenoriaeth 'iechyd a llesiant - cynllun y gweithlu', a dywedodd fod y cynllun hwnnw'n hanfodol i weithwyr y Cyngor.\n(a) Cymeradwyo'r amlinelliad o gynnwys Cynllun y Cyngor 2019/20 Rhan 1, a chynnwys yr holl is-flaenoriaethau; a\n(b) Cymeradwyo'r amserlen ar gyfer mabwysiadu Rhannau 1 a 2 o Gynllun y Cyngor 2019/20.\nTai Arbenigol PDF 108 KB\nCefndir eitem 340.\nY penderfyniad ar gyfer eitem 340.\nPwrpas: I nodi a chefnogi gwaith y Gr?p Tai arbenigol i leihau’r nifer o bobl ar y gofrestr tai arbenigol.\nCyflwynodd y Cynghorydd Butler yr adroddiad ar Dai Arbenigol, sy'n disgrifio'r gwaith sy'n cael ei gyflawni yn Sir y Fflint ar hyn o bryd i ddarparu cartrefi i bobl ag anghenion tai arbenigol. Roedd yr adroddiad yn nodi maint y galw ac yn disgrifio sut roedd partneriaid yn mynd ati i ddatblygu proses gyfannol a theg.\nMae tai arbenigol, a elwir hefyd yn dai hygyrch, yn bodloni anghenion gr?p penodol o bobl, gan gynnwys pobl ag anableddau, a'r rheiny'n anableddau corfforol yn bennaf, a phobl h?n sydd wedi colli'r gallu i symud yn rhwydd.\nNod addasu cartrefi i'w gwneud yn hygyrch yw galluogi pobl i fyw'n annibynnol ac i aros y neu cartref eu hunain lle bo modd. Yr oedd hyn yn rhan hollbwysig o Ddeddf Cydraddoldeb 2010 ac o nodau Deddf Llesiant Cenedlaethau'r Dyfodol (Cymru) 2015, drwy gyfrannu at greu Cymru fwy cyfartal a Chymru iachach.\nEglurodd y Prif Swyddog (Tai ac Asedau) fod Cyngor Sir y Fflint wedi creu Cofrestr Tai Arbenigol yn 2017 a nodai'r holl deuluoedd a allai gynnwys preswylydd ag anableddau corfforol, yr oedd angen cartref hygyrch arno. Yn fwy diweddar, roedd teuluoedd ac arnynt angen cartrefi mwy (hy, 5 ystafell wely neu fwy) hefyd wedi cael eu cynnwys gan mai ychydig o gartrefi a oedd ar gael i fodloni'r angen neilltuol hwnnw.\nRoedd y teuluoedd ar y Gofrestr Tai Arbenigol hefyd ar y gofrestr ar gyfer Un Llwybr Mynediad at Dai ac wedi'u rhannu i fandiau'n unol â'r drefn. Roedd yr adroddiad yn rhoi dadansoddiad o'r 51 o deuluoedd a oedd wedi'u cynnwys ar y Gofrestr Tai Arbenigol. Roedd y Gr?p Tai Arbenigol yn cyfarfod yn fisol i edrych ar y gofrestr a chanfod opsiynau posibl i ganfod llety addas ar gyfer pob achos. Ers 2017 roedd cyfanswm o 47 o deuluoedd wedi cael eu hailgartrefu mewn llety mwy addas, a llety dros dro wedi'i ddyrannu i 6 arall.\nRoedd yr adroddiad yn cynnwys dwy astudiaeth achos a ddangosai sefyllfaoedd lle'r oedd darparu cartrefi hygyrch wedi gwneud gwahaniaeth i fywydau pobl.\nRoedd y Cynghorydd Bithell yn croesawu'r adroddiad, yn enwedig y penderfyniad i gynnwys teuluoedd yr oedd angen cartrefi mwy arnynt.\nMewn ymateb i sylw gan y Cynghorydd Thomas, esboniodd y Prif Swyddog fod stoc y Cyngor yn cynnwys nifer sylweddol o fyngalos. Ar brydiau, roedd angen addasu rhai ohonynt, a phwysleisiodd mai nod darparu cartrefi hygyrch drwy eu haddasu oedd galluogi pobl i fyw'n annibynnol ac aros yn eu cartref eu hunain gyhyd ag a oedd yn bosibl.\nNodi a chefnogi gwaith y Gr?p Tai Arbenigol i leihau nifer y bobl ar y gofrestr tai arbenigol.\nGorfodaeth Amgylcheddol PDF 94 KB\nCefndir eitem 341.\nY penderfyniad ar gyfer eitem 341.\nPwrpas: Adolygu’r protocol gorfodaeth amgylcheddol.\nCyflwynodd y Cynghorydd Thomas yr adroddiad ar Orfodaeth Amgylcheddol a oedd yn egluro'r dull o gyflawni gweithgarwch gorfodi yn y Sir yn y dyfodol.\nYn dilyn adolygiad diweddar o Wasanaeth Gorfodi Amgylcheddol y Cyngor, roedd Swyddogion Gorfodi y Cyngor ei hun wedi ailysgwyddo'r cyfrifoldeb dros orfodaeth ar gyfer mân droseddau amgylcheddol, fel gollwng sbwriel a rheoli c?n.\nYn ystod yr adolygiad, argymhellodd y Pwyllgor Trosolwg a Chraffu y dylid ystyried y posibilrwydd y gallai Cynghorau Tref a Chymuned ariannu Swyddogion Gorfodi ychwanegol yn eu hardal. Byddai'r Cyngor yn cysylltu â'r holl Gynghorau Tref a Chymuned i gynnig cyfle i ariannu amser ychwanegol gan swyddogion yn eu wardiau.\nEglurodd y Prif Swyddog (Gwasanaethau Stryd a Thrafnidiaeth) fod Swyddogion Gorfodi yn gyfrifol am rawdiau ym mhob rhan o'r sir, a bod amserlen wedi'i llunio i sicrhau presenoldeb gorfodi rhesymol ym mhob ardal. Dyma'r meysydd gorfodaeth a drafodwyd gan y tîm:\n· Baw ci;\n· Rheoli meysydd parcio;\n· Gorfodaeth yn gysylltiedig â pharcio ar y ffordd;\n· Gorfodaeth yn gysylltiedig â gwastraff ochr; a\n· Symud ceir wedi'u gadael\nMynegodd y Cynghorydd Bithell rai pryderon ynghylch y trefniadau newydd am ei fod yn teimlo bod hynny'n gam yn ôl i weithrediadau gorfodi a oedd wedi'u cyflawni'n fwy diweddar, pan fu cwmni preifat yn gweithredu camau gorfodi. Dywedodd hefyd na fyddai cynghorau cymuned llai mewn sefyllfa i allu ariannu gwasanaethau ychwanegol, ond derbyniodd y gallent dderbyn adroddiad yn ôl i'w adolygu, gan mai cais gan Bwyllgor Trosolwg a Chraffu'r Amgylchedd oedd hyn.\nMewn ymateb i sylw, cadarnhaodd y Prif Swyddog fod hyn yn egluro'r polisi cyfredol, gan gynnwys yr ymagwedd dim goddefgarwch.\nDywedodd y Cynghorydd Butler fod angen i drigolion mewn cymunedau gymryd cyfrifoldeb ac ymfalchïo yn eu cynefin. Ymatebodd y Cynghorydd Thomas drwy ddweud bod angen i drigolion gydweithio â'r Cyngor ac y byddai ymagwedd y Cyngor yn taro cydbwysedd rhwng addysgu a gorfodi.\n(a) Cymeradwyo'r protocol sydd wedi'i nodi yn yr adroddiad ar gyfer mân droseddau amgylcheddol a chyflwyno Hysbysiadau Cosb Benodedig yn gysylltiedig â gollwng sbwriel a rheoli c?n; a\n(b) Cymeradwyo bod Cynghorau Tref a Chymuned yn cael cyfle i ariannu Swyddogion Gorfodi ychwanegol yn eu hardaloedd eu hunain.\nGwelliannau i’r B5129 rhwng Ffiniau Cynghorau Sir Ddinbych a Chyngor Gorllewin Caer a Chaer er mwyn gwella amseroedd siwrneiau bws PDF 83 KB\nCefndir eitem 342.\nY penderfyniad ar gyfer eitem 342.\nPwrpas: I geisio cymeradwyaeth y Cabinet ar gyfer gwelliannau i amseroedd siwrneiau bws rhwng Sir Ddinbych a’r ffin gyda Chaer, gan gynnwys adeiladu lonydd penodol ar gyfer bysiau a beiciau ar hyd coridor Glannau Dyfrdwy ar y B5129 a ariannwyd gan Lywodraeth Cymru.\nAppendix 1 - Improvements to the B5129 between the Denbighshire and Chester West and Cheshire County Council Borders in order to improve bus journey times , eitem 342. PDF 4 MB\nAppendix 1a - Improvements to the B5129 between the Denbighshire and Chester West and Cheshire County Council Borders in order to improve bus journey times , eitem 342. PDF 2 MB\nAppendix 1b - Improvements to the B5129 between the Denbighshire and Chester West and Cheshire County Council Borders in order to improve bus journey times , eitem 342. PDF 3 MB\nAppendix 2 - Improvements to the B5129 between the Denbighshire and Chester West and Cheshire County Council Borders in order to improve bus journey times , eitem 342. PDF 67 KB\nCyflwynodd y Cynghorydd Thomas yr adroddiad a oedd yn esbonio bod y Cyngor ar hyn o bryd yn cyflwyno elfennau amrywiol Strategaeth Trafnidiaeth Integredig Sir y Fflint, a oedd yn cefnogi Prosiect Metro Gogledd Cymru Llywodraeth Cymru (LlC).\nRoedd y prosiect yn cynnwys gwaith i wella amseroedd teithio bysiau ar hyd y B548/B5129, a oedd yn llwybr bysiau allweddol drwy'r sir, gan gysylltu Sir Ddinbych a Gorllewin Swydd Gaer a Chaer. Roedd nifer o welliannau wedi'u cynllunio yn rhan o'r prosiect, a oedd yn cynnwys mesurau i roi'r flaenoriaeth i fysiau wrth gyffyrdd allweddol a chanddynt oleuadau traffig.\nRoedd proses wedi dod i ben yn ddiweddar i ymgynghori â'r cyhoedd ynghylch y cynnig i adeiladu lonydd bws a beic amlddefnydd ar hyd darn o'r B5129 yng Nglannau Dyfrdwy, a oedd yn rhan o'r prosiect cyffredinol. Yn rhan o'r gwaith paratoi, roedd astudiaethau modelu traffig wedi cael eu cwblhau a oedd yn dangos gostyngiad sylweddol o hyd at 8 munud mewn amseroedd teithio bws i'r naill gyfeiriad a'r llall ar amseroedd brig, heb amharu rhyw lawer ar amseroedd teithio presennol i geir ar hyd y ffordd honno.\nByddai'r cynllun yn achosi mwy o dagfeydd yn yr ardal wrth ei gyflawni, ond bydd ai'r manteision hirdymor o gymorth i sicrhau dyfodol trafnidiaeth gyhoeddus yn Sir y Fflint ac yn lleihau'r ciwiau o amgylch Parc Diwydiannol Glannau Dyfrdwy.\nRoedd y Cynghorydd Jones yn croesawu'r adroddiad a'r gwelliannau a oedd wedi'u cynllunio, y bu hir aros amdanynt. Dywedodd hefyd y dylid ymestyn y cynlluniau hyd at Airbus ym Mrychdyn. Cytunai'r Cynghorydd Butler a dywedodd ei fod yn hollbwysig er mwyn sicrhau cyfleoedd cyflogaeth a gwella llif y traffig.\nCymeradwyo defnyddio cyllid Grant Trafnidiaeth Llywodraeth Cymru i adeiladu'r lonydd bws a beic amlddefnydd arfaethedig ar y B5129 rhwng Lôn Shotton a Queensferry.\nMonitro Cyllideb Refeniw 2018/19 (mis 11) PDF 115 KB\nCefndir eitem 343.\nY penderfyniad ar gyfer eitem 343.\nEnc. 1 for Revenue Budget Monitoring 2018/19 (month 11) , eitem 343. PDF 505 KB\nCyflwynodd y Rheolwr Cyllid Corfforaethol adroddiad Monitro Cyllideb Refeniw 2018/19 (Mis 11) a oedd yn cyflwyno'r sefyllfa fonitro ddiweddaraf o ran cyllideb refeniw 2018/19, ar gyfer Cronfa'r Cyngor a'r Cyfrif Refeniw Tai. Roedd yr adroddiad yn cyflwyno'r sefyllfa, ar sail incwm a gwariant gwirioneddol, ym mis 11 y flwyddyn ariannol, pe bai popeth yn aros heb newid. Roedd yr adroddiad wedi cael ei gyflwyno gerbron y Pwyllgor Trosolwg a Chraffu Adnoddau Corfforaethol ar 11 Ebrill.\nDyma oedd y sefyllfa a ragamcanwyd ar gyfer diwedd y flwyddyn, heb unrhyw gamau newydd i leihau'r pwysau o ran costau ac/neu wella'r enillion ariannol yn sgil cynllunio arbedion effeithlonrwydd a rheoli costau:\nGwarged gweithredu o £0.931m (£0.743m ym Mis 10); a\nGweddill rhagamcanol wrth gefn wedi'i warchod o £8.715 miliwn, ar 31 Mawrth 2019, a oedd wedi gostwng i £6.494 miliwn, ar ôl ystyried y cyfraniadau a gytunwyd ar gyfer cyllideb 2019/20.\nByddai'r adroddiad nesaf i'r Cabinet yn rhoi gwybod beth fyddai sefyllfa'r alldro, ac ni ragwelwyd y byddai'n newid rhyw lawer rhwng y ffigur presennol a diwedd y flwyddyn, oni cheid newid hwyr i wasanaethau a arweinir gan alw.\nYn sgil y gwelliant a oedd wedi'i ragamcanu i'r alldro, rhagamcanwyd y byddai mwy o arian wrth gefn ar gael ar ddiwedd y flwyddyn. Byddai hyn yn helpu i ddiogelu'r Cyngor rhag y risgiau a oedd yn hysbys yn 2019/20. Byddai'r cyngor ynghylch y swm a allai fod wedi cael ei dynnu i lawr o'r cronfeydd wedi bod yr un peth wrth bennu'r gyllideb flynyddol, er bod y sefyllfa wedi gwella.\nRhagwelir y bydd gwariant refeniw net yn ystod y flwyddyn £0.067 yn is na'r gyllideb; a\nAr 31 Mawrth 2019, rhagwelir mai'r balans wrth gau fydd £1.165 miliwn.\nRoedd yr adroddiad hefyd yn cynnwys rhagamcan o sefyllfa Cronfa'r Cyngor. rhagamcan o'r sefyllfa fesul portffolio; gwasanaethau cymdeithasol; trefniadau i olrhain risgiau a materion sy'n codi yn ystod y flwyddyn; cyflawni arbedion effeithlonrwydd a gynlluniwyd yn ystod y flwyddyn; materion eraill sy'n codi yn ystod y flwyddyn; cronfeydd a balansau; cronfeydd wedi'u clustnodi a cheisiadau i gario cyllid ymlaen.\n(a) Nodi'r adroddiad cyffredinol a'r swm wrth gefn a ragamcanwyd ar gyfer Cronfa'r Cyngor ar 31 Mawrth;\n(b) Nodi rhagamcan terfynol y balansau yn y Cyfrif Refeniw Tai;\n(c) Cymeradwyo dyrannu arian o'r gronfa wrth gefn i'w fuddsoddi mewn newid, ac i gynnal Corff Cymeradwyo Systemau Draenio Cynaliadwy (SuDS); a\n(d) Cymeradwyo'r cais i gario'r cyllid y mlaen a amlinellwyd yn yr adroddiad.\nCynllun Archwilio Swyddfa Archwilio Cymru 2019 PDF 72 KB\nCefndir eitem 344.\nY penderfyniad ar gyfer eitem 344.\nPwrpas: Rhannu cynllun archwilio Swyddfa Archwilio Cymru ar gyfer Cyllid a Pherfformiad 2019/20; gan nodi hefyd protocol y Cyngor o ran ymateb i adroddiadau a gyhoeddwyd.\nEnc. 1 for Wales Audit Office (WAO) Audit Plan 2019 , eitem 344. PDF 38 KB\nCyflwynodd y Prif Weithredwr adroddiad Cynllun Archwilio 2019 Swyddfa Archwilio Cymru (SAC).\nRoedd hi'n ofynnol i archwilwyr allanol gynnal archwiliad er mwyn cyflawni eu dyletswyddau statudol fel Archwilydd Cyffredinol, ac roedd cynllun archwilio wedi cael ei baratoi i'r Cyngor a oedd yn amlinellu eu gwaith archwilio arfaethedig ar gyfer y flwyddyn, ynghyd â graddfeydd amser, costau a'r timau archwilio a oedd yn gyfrifol am gyflawni'r gwaith.\nYMARFER PWERAU DIRPRWYEDIG PDF 60 KB\nCyflwynwyd eitem er gwybodaeth am y camau a gymerwyd o dan bwerau dirprwyedig. Dyma oedd y camau a gymerwyd:\nRhaglen Cronfa Gymdeithasol Ewrop - TRAC 11-24. Cefnogi pobl ifanc 11-24 sy'n ymddieithrio o fyd addysg, ac sydd yn wynebu'r mwyaf o risg o beidio bod mewn addysg, cyflogaeth na hyfforddiant (NEET).\nPwrpas y cyllid a ddarperir drwy Gronfa Gymdeithasol Ewrop, a elwir yn TRAC 11-24, yw cefnogi datblygiad gweithlu ystwyth a gwydn a chanddo'r sgiliau priodol. Mae hyn yn gyson â gofynion y Fframwaith Ymgysylltu a Datblygu Ieuenctid. Bydd y rhaglen yn darparu cymorth penodol wedi'i gynllunio'n arbennig i bobl ifanc sydd mewn perygl o beidio bod mewn addysg, cyflogaeth na hyfforddiant (NEET), oherwydd heriau a allai achosi iddynt ymddieithrio o ddarpariaeth addysg brif ffrwd. Mae'r adroddiad yn gofyn am gymeradwyaeth i Gyngor Sir y Fflint dderbyn y cyllid grant hwn fel bo modd cynnig darpariaeth wedi'i chynllunio'n arbennig i ddysgwyr sy'n agored i niwed, er mwyn iddynt allu derbyn y gefnogaeth angenrheidiol i barhau mewn addysg, cyflogaeth a hyfforddiant, a gwella eu cyfleoedd bywyd.\nGorchymyn Cyngor Sir y Fflint (Ffordd Neuadd Brychdyn, Brychdyn) (Traffig Un Ffordd) 20-\nHysbysu'r Aelodau am sylwadau a gafwyd yn gwrthwynebu'r hysbyseb ynghylch y Gorchymyn Rheoli Traffig Un Ffordd ar Ffordd Neuadd Brychdyn, Brychdyn.\nGorchymyn Cyngor Sir y Fflint (Ffordd Carmel, Pentref Gorsedd a Phant y Waco a ffyrdd cyfagos) (Terfyn Cyflymder 30mya) 201x\nHysbysu'r Aelodau am sylw a gafwyd yn gwrthwynebu'r terfyn cyflymder 30mya arfaethedig ar Ffordd Carmel, Pentref Gorsedd a Phant y Waco.\nGorchymyn Cyngor Sir y Fflint (Ffordd Cymau, Abermorddu) (Terfyn Cyflymder 30mya a 40mya) 201x\nHysbysu'r Aelodau am sylw a gafwyd yn gwrthwynebu'r hysbyseb ynghylch y terfynau cyflymder 30mya a 40mya arfaethedig ar Ffordd Cymau, Abermorddu.\nGorchymyn Cyngor Sir y Fflint (Ffordd Ddienw, Lonydd Dienw Amrywiol a Threm y Foel, Rhes y Cae, Treffynnon) (Terfyn Cyflymder 30mya) 201x\nHysbysu'r Aelodau am wrthwynebiad a gafwyd ar ôl hysbysebu'r terfyn cyflymder arfaethedig o 30mya ar ffyrdd dienw, lonydd dienw a Threm y Foel, Rhes y Cae, Treffynnon.\nGorchymyn Cyngor Sir y Fflint (Ffordd yr Orsaf, Sandycroft) (Terfyn Cyflymder 40mya) 201x\nHysbysu'r Aelodau am wrthwynebiad a gafwyd ar ôl hysbysebu'r Terfyn Cyflymder 40mya ar Ffordd yr Orsaf, Sandycroft.\nGorchymyn Cyngor Sir y Fflint (Yr A5026 a'r A5151 ac Ystâd y Goron, Lloc, Treffynnon) (Terfyn Cyflymder 50mya) 201-\nHysbysu'r aelodau am wrthwynebiad a gafwyd ar ôl hysbysebu'r Terfyn Cyflymder 50mya arfaethedig ar yr A5026 a'r A5151 ac ar Ystâd y Goron, Lloc.\nGordaliad Budd-dal Tai - Dileu Dyled\nAdroddodd y cwsmer fod ei hamgylchiadau wedi newid yn 2014, ddwywaith mewn ysgrifen ac unwaith dros y ffôn. Ni chafodd y swm o fudd-dal tai ei ddiwygio i adlewyrchu'r newid hyd 2019. Gan mai gwall ar ran yr Awdurdod Lleol a arweiniodd at y gordaliad, a chan na fyddai disgwyl yn rhesymol i'r cwsmer wybod am y gordaliad, mae'r gordaliad yn anadferadwy yn unol â'r Rheoliadau Budd-dal Tai.\nGwasanaethau Darparydd Datrysiadau Trwyddedu Microsoft\nDyma gontract ar ... view the full Cofnodion text for item 345.\nRoedd 1 aelod o'r wasg yn bresennol, ac nid oedd yr un aelod o'r cyhoedd yn bresennol.


Mae casineb yn brifo Cymru | LLYW.CYMRU\nGallwch ffonio Cymorth i Ddioddefwyr yn rhad ac am ddim ac ar unrhyw adeg ar 0300 3031 982.\nBeth sy’n digwydd pan rwy’n rhoi gwybod am drosedd gasineb?\nMae’r Heddlu, Cymorth i Ddioddefwyr a’r asiantaethau cyfiawnder troseddol yn ystyried bod pob achos o drosedd gasineb yn ddifrifol iawn. Os ydych yn penderfynu rhoi gwybod am drosedd gasineb, bydd yr Heddlu yn cysylltu â chi ac yn ymchwilio i’r hyn sydd wedi digwydd. Cewch gynnig cymorth gan Cymorth i Ddioddefwyr i’ch helpu i ymdopi ag effaith y drosedd gasineb.\nOs yw eich achos yn mynd i’r llys, mae’n bosib y gellir rhoi dedfrydau mwy llym i adlewyrchu pa mor ddifrifol yw'r mathau hyn o droseddau.\nNi fydd pob achos yn gallu mynd i’r llys ond byddwch yn cael cynnig cymorth i ymdopi â’r hyn sydd wedi digwydd i chi doed a ddelo.


Aberteifi - Aberporth - Darganfod Ceredigion\nAberteifi - Aberporth\nYn Aberteifi, mae Llwybrau Arfordir Ceredigion a Phenfro yn cwrdd. Dyma'r 'porth i Gymru' gan mai Aberteifi oedd, am ganrifoedd, porthladd mwyaf arfordir y gorllewin, a phrif dref Ceredigion. Wrth groesi'r bont ar draws y Teifi heddiw, mae'r adeiladau naill ochr iddi yn crynhoi hanes y dref: castell cerrig cyntaf tywysog dylanwadol a warysau fu unwaith yn ganolfan masnachu gyda'r byd.\nCerflun o ddyfgi sy'n nodi man cychwyn Llwybr Arfordir Ceredigion. Mae'n sefyll yn effro ger mur sydd gyda geiriau'r prifardd Ceri Wyn Jones am deimladau wrth ymadael a chyrraedd wedi eu cerfio arni.\nFel mae'r llwybr yn gadael tref Aberteifi ar hyd glan yr afon, mae'n croesi tir amaethyddol a y penrhyn lle mae safle y castell a godwyd - mewn pren mwy na thebyg - gan y Normaniaid mewn ymdrech i gadw eu gafael a rheoli aber y Teifi, a'r llwybrau i'r môr a'r tir. Mae'r llwybr yna'n dilyn glan yr afon ar hyd palmant cyn belled a chlwb hwylio Patch, neu Pen yr Ergyd.\nMae twyni meddal Pen yr Ergyd yn troi'n benrhyn creigiog, gyda golyfgeydd bendigedig draw am benrhyn Cemaes ar arfordir Penfro. Yr ochr arall i'r ffordd mae Clwb Golff Aberteifi, sefydlwyd yn 1895, ac fe agorwyd Gwesty'r Cliff gerllaw yn 1889, fel rhan o gynllun uchelgeisiol i droi'r rhan yma o'r arfodir yn gyrchfan twristaidd ar yr un raddfa a Brighton a Scarborough, ond ni wireddwyd y freuddwyd.\nI'r gorllewin mae Ynys Aberteifi. Yn ol pob tebyg roedd y Llychlwynwyr yn gyfarwydd a'r ynys gan fod cofnod o 1268 yn cyfeirio ati fel “Hasti Holm”, neu 'ynys y ceffylau' yn iaith y Llychlynwyr. Erbyn heddiw mae Ynys Aberteifi yn warchodfa natur dan ofal Ymddiriedolaeth Bywyd Gwyllt De a Gorllewin Cymru.\nMae'r llwybr yn cefnu ar yr arfordir am gyfnod with droi tua'r Ferwig, cyn troi'n ôl am yr arfordir i gyrraedd Mwnt. Wrth droed Moel y Mwnt mae eglwys wyngalchog Y Grog, ac islaw mae'r traeth bach perffeithiaf, sy'n aml yn ganfas i artist celf tywod.\nO Mwnt, mae'r llwybr yn dilyn trywydd ar hyd y clogwyni, sy'n cuddio ogofau a cherrig gwastad lle mae'n debygol iawn y gwelwch forloi yn gorffwys, yn ogystal a dolffiniaid a llamhidyddion rhwng y tonnau. Os edrychwch ar y map, mae enwau diddorol ar y cerrig unigol a'r creigiau welwch yn y môr, fel Hatling Bigni, Pencestyll a Pen Peles. Byddai'r morwyr yn adnabod pob un, ac yn eu defnyddio i forio'r arfordir yn ddiogel.\nPencribarch yw'r penrhyn olaf cyn cyrraedd Aberporth. Mae'r llwybr yn gadael yr arfordir unwaith eto ger traethell fach dawel Cwm Gwrddon, i ddilyn ffrwd rewlifol coediog tua Parcllyn er mwyn heibio safle'r Weinyddiaeth Amddiffyn, cyn mynd lawr am draethau a phentref Aberporth.\nPellter: 11.7 milltir (19.1km).\n1.1 Aberteifi - Mwnt\n1.2 Mwnt - Aberporth\nPentref a thraeth Aberporth


Agor strydoedd ar gyfer chwarae\nPecyn cymorth ar gyfer awdurdodau lleol a phartneriaid yng Ngymru\nMae’r pecyn cymorth Agor strydoedd ar gyfer chwarae wedi ei ddylunio i ddarparu gwybodaeth glir a chryno am brosiectau chwarae stryd ar gyfer cynghorau yng Nghymru. Mae’n cynnwys gwybodaeth fydd yn eich helpu, gobeithio, i ddeall a mynd i’r afael â materion o bwys ac mae’n cynnwys templedi ac offer bob yn gam, ymarferol i helpu i chwarae stryd ddigwydd.\nBwriedir i’r pecyn cymorth hwn helpu awdurdodau lleol i ddatblygu polisïau a gweithdrefnau i alluogi prosiectau chwarae stryd wedi eu harwain gan drigolion yn eu hardaloedd. Bydd yn ddefnyddiol hefyd ar gyfer cymdeithasau tai, cymunedau ysgolion, gweithwyr cymunedol a thrigolion lleol i ddeall y cyfleoedd a’r heriau.\nDatblygwyd y pecyn cymorth hwn gan Chwarae Cymru mewn cydweithrediad â Playing Out – y mudiad sy’n cefnogi chwarae stryd trwy’r DU. Mae’r pecyn cymorth a’r adnoddau yn seiliedig ar Raglen Beilot Chwarae Stryd Caerdydd, yn ogystal a’r symudiad chwarae stryd ledled y DU ac mae’n cyfeirio at becyn cymorth Playing Out – Toolkit for Local Authorities.\nSut i drefnu sesiynau chwarae’r tu allan ar dy stryd\nMae Chwarae Cymru’n cefnogi mentrau sy’n adennill y strydoedd a chymdogaethau er mwyn i blant a phlant yn eu harddegau allu crwydro a chwarae.\nRydym wedi gweithio gyda Playing Out – mudiad gaiff ei arwain gan rieni a thrigolion sy’n gweithio i hyrwyddo chwarae stryd – i gynhyrchu canllawe a deunyddiau i gefnogi rhieni i drefnu sesiynau chwarae ar eu stryd.\nMae Sut i drefnu sesiynau chwarae’r tu allan ar dy stryd yn ganllaw gam bob yn gam ar gyfer trefnu sesiynau chwarae ar y stryd, yn seiliedig ar brofiad rhieni a thrigolion ledled y DU.\nMae hwn yn fersiwn o ganllaw Playing Out ar gyfer trigolion yng Nghymru.\n10 rheswm da dros chwarae ar y stryd\nPapur briffio stiwardiaid\nTaflen Playing Out\nTempled llythyr dyddiadau cau chwarae stryd\nTempled llythyr cyfarfod cymdogion chwarae stryd\nTempled poster cadarnhau chwarae stryd\nTempled asesu risg chwarae stryd\nTempled nodyn car chwarae stryd


Adrodd Hanes Aberhonddu ym Mrwydr Agincourt yn Eglwys Gadeiriol Aberhonddu | Brecon Beacons National Park Authority\nMae hanes Aberhonddu ym mrwydr Agincourt wedi dod yn fyw yn Eglwys Gadeiriol Aberhonddu, ac mae’n coffáu’r cyfraniad pwysig wnaeth gwŷr Sir Frycheiniog at y frwydr enwog a ymladdwyd yn Ffrainc 600 mlynedd yn ôl. Drwy gyd-weithio gydag Awdurdod Parc Cenedlaethol Bannau Brycheiniog, mae dehongliad cyffrous newydd wedi ei greu – cewch hyd yn oed weld Rhith-Saethydd o Agincourt yno.\nFfotograff © jamcreativestudios\nCapsiwn: Saethydd Agincourt yn dod yn fyw yn yr Eglwys Gadeiriol\nMae’r prosiect hwn yn rhan o brosiect ehangach Etifeddiaeth Agincourt 600 Cymru, gyda chymorth Cronfa Goffáu Agincourt 600, i gofio hanes gwŷr lleol fu’n ymladd yn y frwydr, ac i ddangos arwyddocâd y cyfraniad sylweddol wnaeth y rhain i hanes Agincourt. Mae’r taflenni newydd sbon, a’r padlau-gwybodaeth llaw ar gael erbyn hyn yn yr Eglwys Gadeiriol, i ymwelwyr gael mynd ar daith eu hunain, a darganfod y straeon y tu ôl i’r mannau coffáu.\nDyna i chi ffenestr wydr lliw prydferth, fry uwchben llawr yr Eglwys Gadeiriol, sy’n coffáu Roger Vaughan, uchelwr Cymreig o Dretŵr, a fu farw ar faes y gad yn 1415. Yna’r garreg hogi, yr honnir iddi gael ei defnyddio i hogi saethau’r saethyddion yn y frwydr. Gall ymwelwyr hefyd weld enwau Saethyddion Aberhonddu a aeth i’r frwydr, ar gopi o indentur (cytundeb oedd yn rhestru’r dynion a’r bechgyn a anfonwyd i’r gad). Gellir hefyd wrando ar y rhith-saethydd, yn siarad am y frwydr sydd i ddod wrth iddo baratoi ei fwa a saeth.\nMeddai Suzanna Jones, Swyddog Dehongli Awdurdod Parc Cenedlaethol Bannau Brycheiniog, “Chwaraeodd Aberhonddu ran allweddol ym Mrwydr Agincourt, ac mae hi’n un o wyth safle ar draws Sir Frycheiniog, Sir Fynwy a Fforest y Ddena, sy’n rhan o ‘Daith Agincourt Cymru’. Roedden ni am ddathlu’r ffaith hon drwy adrodd yr hanesion i bobl leol ac ymwelwyr, ac roedden ni wrth ein bodd yn cael cyfle i ddehongli’r casgliad sydd yma’n barod yn yr Eglwys Gadeiriol. Bydd pawb wrth eu bodd yn cwrdd â’r saethydd, sy’n dod yn fyw drwy ipad – yn enwedig y bobl ifanc!”\nYchwanegodd Deon Eglwys Gadeiriol Aberhonddu, y Deon Shackerley, “Rydyn ni mor falch o fod yn ymwneud â’r prosiect hwn, a byddwn yn edrych ymlaen at groesawu mwy o ymwelwyr chwilfrydig sydd am ddarganfod mwy am yr Eglwys Gadeiriol ei hun, a’i chysylltiadau hanesyddol â brwydr Agincourt.”


Dan 5 | CYM | STEP | Roedd y brenin Belshasar wedi trefnu gwledd i fil o'i uchel-swyddogion. A dyna ble roedd e'n yfed gwin o'i blaen nhw i gyd.\ncgw. Eseia 44:9-20; 46:1-7\nY Brenin Belshasar a'r Ysgrifen ar y wal\n1Roedd y brenin Belshasar ▼\n▼5:1 Belshasar Mab hynaf Nabonidws, brenin Babilon o 556 i 539 CC Aeth Nabonidws i fyw i Teima (yn Arabia) am ddeg mlynedd, a gadael Babilon yng ngofal Belshasar.\nwedi trefnu gwledd i fil o'i uchel-swyddogion. A dyna ble roedd e'n yfed gwin o'i blaen nhw i gyd. 2Pan oedd y gwin wedi mynd i'w ben dyma Belshasar yn gorchymyn dod â'r llestri aur ac arian oedd ei ragflaenydd, ▼\n▼5:2 ei ragflaenydd Aramaeg, “tad”. Roedd tri o frenhinoedd eraill ar Babilon rhwng Nebwchadnesar a Nabonidws (tad Belshasar). Ond yn y cyfnod hwnnw roedd unrhyw frenin blaenorol yn cael ei alw yn "dad" y brenin presennol.\nNebwchadnesar, wedi eu cymryd o'r deml yn Jerwsalem. Roedd am yfed ohonyn nhw, gyda'i uchel-swyddogion, ei wragedd a'i gariadon i gyd. 3Felly dyma nhw'n dod â'r llestri aur ac arian oedd wedi eu cymryd o deml Duw yn Jerwsalem. A dyma'r brenin a'i uchel-swyddogion, ei wragedd a'i gariadon yn yfed ohonyn nhw. 4Wrth yfed y gwin roedden nhw'n canmol eu duwiau – eilun-dduwiau wedi eu gwneud o aur, arian, pres, haearn, pren a charreg. c\n5Yna'n sydyn roedd bysedd llaw ddynol i'w gweld yng ngolau'r lamp, yn ysgrifennu rhywbeth ar wal blastr yr ystafell. Roedd y brenin yn gallu gweld y llaw yn ysgrifennu. 6Aeth yn welw gan ddychryn. Roedd ei goesau'n wan a'i liniau'n crynu. 7Gwaeddodd yn uchel a galw am ei ddewiniaid, y dynion doeth a'r swynwyr. Dwedodd wrthyn nhw “Bydd pwy bynnag sy'n darllen yr ysgrifen a dweud beth mae'n ei olygu yn cael ei anrhydeddu – bydd yn cael ei wisgo mewn porffor, yn cael cadwyn aur am ei wddf, ac yn cael y drydedd swydd uchaf yn y deyrnas.”\n8Felly dyma'r dynion doeth i gyd yn dod i mewn, ond allai run ohonyn nhw ddarllen yr ysgrifen na dweud beth oedd ei ystyr. 9Erbyn hyn roedd y brenin Belshasar wedi dychryn am ei fywyd. Roedd yn wyn fel y galchen ac roedd ei uchel-swyddogion i gyd wedi drysu'n lân.\n10Pan glywodd y fam frenhines yr holl sŵn roedd y brenin a'i uchel-swyddogion yn ei wneud, aeth i mewn i'r neuadd fwyta. “O frenin! Boed i ti fyw am byth!” meddai. “Paid dychryn. Paid eistedd yna'n welw. 11Mae yna ddyn yn dy deyrnas sydd ag ysbryd y duwiau sanctaidd ynddo. Pan oedd Nebwchadnesar yn frenin, daeth yn amlwg fod gan y dyn yma ddirnadaeth, deall, a doethineb fel petai'n un o'r duwiau ei hun. Gwnaeth Nebwchadnesar e yn brif swynwr, ac roedd yn bennaeth ar yr dewiniaid, swynwyr a'r dynion doeth i gyd. 12Roedd yna rywbeth cwbl arbennig am y dyn yma, Daniel (gafodd yr enw Belteshasar gan y brenin). Roedd ganddo feddwl anarferol o graff, gwybodaeth a gallu i esbonio ystyr breuddwydion, egluro posau, a datrys problemau cymhleth. Galw am Daniel, a bydd e'n dweud wrthot ti beth mae'r ysgrifen yn ei olygu.”\nDaniel yn esbonio'r ysgrifen\n13Felly dyma nhw'n dod â Daniel at y brenin. A dyma'r brenin yn gofyn iddo, “Ai ti ydy'r Daniel gafodd ei gymryd yn gaeth o Jwda gan fy rhagflaenydd, y brenin Nebwchadnesar? 14Dw i wedi clywed fod ysbryd y duwiau sanctaidd ynot ti, a bod gen ti ddirnadaeth, a deall, a doethineb anarferol. 15Dw i wedi gofyn i'r dynion doeth a'r swynwyr ddarllen ac esbonio'r ysgrifen yma i mi, ond dŷn nhw ddim yn gallu. 16Ond dw i wedi cael ar ddeall dy fod ti'n gallu dehongli pethau a datrys problemau cymhleth. Felly, os gelli di ei ddarllen a dweud wrtho i beth mae'n ei olygu, byddi'n cael dy wisgo mewn porffor, yn cael cadwyn aur am dy wddf, ac yn cael y drydedd swydd uchaf yn y deyrnas.”\n17Ond dyma Daniel yn ateb y brenin, “Cadwch eich rhoddion a'u rhoi nhw i rywun arall. Ond gwna i ddweud wrth y brenin beth ydy ystyr yr ysgrifen. 18Eich mawrhydi, roedd y Duw Goruchaf wedi rhoi awdurdod brenhinol ac ysblander mawr i Nebwchadnesar eich rhagflaenydd chi. 19Roedd Duw wedi ei wneud mor fawr nes bod gan bawb o bob gwlad ac iaith ei ofn. Roedd yn lladd pwy bynnag roedd e'n dewis ei ladd, ac yn arbed pwy bynnag oedd e eisiau. Doedd dim dal pwy fyddai e'n ei anrhydeddu, a pwy fyddai'n ei sathru nesa. 20Ond trodd yn ddyn balch ac ystyfnig, cymerodd Duw ei orsedd a'i anrhydedd oddi arno. 21Cafodd ei gymryd allan o gymdeithas. Roedd yn meddwl ei fod yn anifail ac yn byw gyda'r asynnod gwyllt. Roedd yn bwyta glaswellt fel ychen, a'i gorff yn cael ei wlychu gan wlith yn yr awyr agored. Bu felly nes iddo ddeall mai'r Duw Goruchaf sy'n teyrnasu dros lywodraethau'r byd, a'i fod yn eu rhoi i bwy bynnag mae e eisiau.\n22“Roeddech chi, Belshasar, yn gwybod hyn i gyd, ond dych chithau wedi bod yr un mor falch. 23Dych chi wedi herio Arglwydd y nefoedd, drwy gymryd llestri ei deml a'i defnyddio nhw i yfed gwin ohonyn nhw – chi a'ch uchel-swyddogion, gyda'ch gwragedd a'ch cariadon i gyd. Ac wedyn dych chi wedi canmol eich duwiau o aur, arian, pres, haearn, pren a charreg – duwiau sy'n gweld, clywed na deall dim! Ond dych chi ddim wedi canmol y Duw sy'n rhoi anadl i chi fyw, ac sy'n dal eich bywyd a'ch tynged yn ei law! 24Dyna pam anfonodd e'r llaw i ysgrifennu'r neges yma.\n25“Dyma beth sydd wedi ei ysgrifennu: MENE, MENE, TECEL, a PHARSIN 26A dyma ystyr y geiriau: Ystyr MENE ydy ‛cyfrif‛. Mae dyddiau eich teyrnasiad wedi eu rhifo. Mae Duw'n dod â nhw i ben. 27Ystyr TECEL ydy ‛pwyso‛. Chi wedi'ch pwyso yn y glorian, a'ch cael yn brin. 28Ystyr PARSIN ydy ‛rhannu‛. Mae'ch teyrnas wedi ei rhannu'n ei hanner a'i rhoi i Media a Persia.” ▼\n▼5:28 Persia Yn Aramaeg mae'r gair am "Persia" yn swnio'n debyg iawn i'r gair am "rannu".\n29Dyma Belshasar yn gorchymyn fod Daniel i gael ei wisgo mewn porffor, i gael cadwyn aur am ei wddf, ac i'w ddyrchafu i'r drydedd swydd uchaf yn y deyrnas. 30Ond ar y noson honno cafodd Belshasar, brenin Babilon, ei lofruddio. ▼\n▼5:30 cafodd Belshasar … ei lofruddio yn y flwyddyn 539 CC Byddai Daniel yn ddyn dros wyth deg oed erbyn hyn.\n31Daeth Dareius y Mediad yn frenin ar y deyrnas. Roedd yn chwe deg dwy mlwydd oed.


S4C Adloniant - Y Sipsiwn\nGwylio Y Sipsiwn ar Clic\nRhagflas Y Sipsiwn\nAr y lôn i ddathlu tymor Y Sipsiwn ar S4C\nYmunwch ag Ifan Jones Evans a Shân Cothi ar hen lwybr Sipsiwn Romani Cymru o Langrannog, Ceredigion i Rosebush, Sir Benfro wrth iddynt ei throi hi am y ffordd fawr yn y gyfres newydd Y Sipsiwn rhwng 25 a 30 Mehefin.\nBydd y cyflwynwyr yn camu'n ôl i flynyddoedd cynnar yr ugeinfed ganrif wrth deithio mewn carafán sipsiwn - a elwir yn 'Varda'.\nAr hyd y daith, bydd y tîm yn cyfarfod pobl o dras Romani, yn ogystal â darganfod mwy am y cyfnod gyda'r hanesydd Arddun Arwyn ac am hanes teulu'r Sipsiwn Cymreig, Abram Wood, gyda'r hanesydd Gari Wyn. Cyflwynir eitemau am eu traddodiadau, eu cerddoriaeth a'u diwylliant yng Nghymru, Ewrop a'r byd, ac yn enwedig yr erledigaeth a'r rhagfarn y bu'n rhaid iddynt wynebu dros y cenedlaethau.\nBydd digwyddiad cymunedol lleol yn cyd-fynd â'r rhaglenni byw bob nos am 8.25pm. Am fwy o wybodaeth am y digwyddiadau nosweithiol, ewch i wefan Caban, s4c.co.uk/caban. O gystadleuaeth 'Mabolgiamocs' i Dalwrn y Beirdd a pharti traeth, bydd Y Sipsiwn hefyd yn mynd ati i ddarganfod sut mae'r Teithwyr wedi gadael eu hôl ar fywyd a hanes Cymru.\nAr yr un pryd â darllediadau'r gyfres, cynhelir mis o ddigwyddiadau er mwyn dathlu traddodiadau'r Sipsiwn Romani yng Nghymru. Cwmni Diwylliannol a Chelfyddydau Romani sy'n arwain y dathliadau.\nMae'r gymuned Romani yn teimlo bod rhai rhaglenni teledu am Deithwyr yn y gorffennol wedi arwain at ragfarn negyddol tuag at Sipsiwn. Ond mae cyfres S4C a digwyddiadau'r Cwmni Diwylliannol a Chelfyddydau Romani yn cael eu hystyried fel cyfle i esbonio'r dreftadaeth a'r ffordd o fyw mewn ffordd gytbwys.\nDywedodd Isaac Blake, Cyfarwyddwr y Cwmni Diwylliannol a Chelfyddydau Romani, "Mae Y Sipsiwn yn gyfres gyfoes sy'n ystyried hanes traddodiad y Sipsiwn Romani hefyd, gan helpu i greu ymwybyddiaeth o'r cefndir a'r hanes, yn ogystal â sefyllfa'r gymuned heddiw. Y gobaith yw y bydd yn gwrthbwyso rhywfaint o'r rhagdybiaethau negyddol yn y cyfryngau, gan herio'r stereoteipiau a'r mythau."\nYchwanegodd Dyfrig Davies, Uwch Gynhyrchydd y gyfres ar S4C, "Mae'n anrhydedd cael gweithio ar y gyfres a hynny oherwydd ei fod yn bwnc mor ddiddorol. Hefyd mae wedi fy ngoleuo i'r rhagfarn y mae'r Sipsi Romani wedi'i dioddef. Dwi'n edrych ymlaen at ddeffro atgofion pobl o'r Sipsiwn Romani a'r modd y maen nhw wedi cyfoethogi'n diwylliant ni."\nDarlledir rhaglenni pellach yn ystod tymor y Sipsiwn ar S4C, gan gynnwys rhaglenni dogfen am hanes y Sipsiwn yng Nghymru, cipolwg ar fywyd presennol cymdeithas y Sipsiwn Romani yng Nghymru a rhaglen am gerddoriaeth Sipsiwn Romani. Yn ogystal, darlledir ffilm arobryn S4C, Eldra, a seilir ar fywyd cynnar Eldra Jarman.


O ddydd Mercher 10 Rhagfyr 2014 ymlaen gall cyplau droi eu partneriaeth sifil yn briodas, ond dim ond os oedd y bartneriaeth wedi’i chofrestru yng Nghymru neu Loegr, neu dramor yn un o swyddfeydd Is-gennad Prydain neu un o ganolfannau ei lluoedd arfog (lle cofrestrwyd y bartneriaeth sifil yn unol â deddfau Cymru a Lloegr).\nCaiff cyplau ddewis rhwng proses un cam neu broses dau gam ond bydd yn rhaid i bob cwpl drefnu apwyntiad mewn swyddfa gofrestru er mwyn , a rhaid i’r ddau ddod i ddangos tystiolaeth o’r canlynol:\nEnw a dyddiad geni (pasbort fyddai orau)\nCyfeiriad (trwydded yrru, adroddiad banc neu fil cyfleustodau)\nEich partneriaeth sifil (eich tystysgrif)\nI drefnu apwyntiad, cysylltwch â’r Swyddfa Gofrestru ar 01352 703333 neu anfonwch e-bost at registrars@flintshire.gov.uk\nHyd yn oed os na chynhaliwyd eich seremoni partneriaeth sifil yn Sir y Fflint, gallwch ddod i swyddfa gofrestru Sir y Fflint i’w throi’n briodas.\nUn cam – Os yw cyplau'n dymuno dilyn y broses un cam, bydd y bartneriaeth yn troi’n briodas pan fydd y ddau’n llofnodi datganiad, mewn swyddfa gofrestru, yn dweud nad ydynt wedi diddymu eu partneriaeth sifil a bod y ddau ohonynt am ei throi’n briodas.\nRhaid llofnodi’r datganiad mewn swyddfa gofrestru. Yna caiff y briodas ei chofrestru a chânt dystysgrif priodas.\nDau gam – Os yw cyplau am lofnodi'r datganiad mewn swyddfa gofrestru mewn ardal wahanol i honno lle cofnodwyd eu manylion neu mewn Eiddo Cymeradwy yn eu hardal eu hunain, rhaid iddynt ddilyn y drefn a ganlyn:\nCam 1 - Gall cyplau drefnu apwyntiad mewn unrhyw swyddfa gofrestru i weld y Cofrestrydd Arolygol i lenwi datganiad ac i ddangos y dystiolaeth ofynnol.\nCam 2 - Gall cyplau lofnodi'r datganiad, a chael seremoni wedyn, yn unrhyw un o’r lleoliadau lle gall cyplau o’r un rhyw briodi:\nSafle cymeradwy, gan gynnwys yr Ystafell Seremonïau ym Mhlas Llwynegrin, yr Wyddgrug.\nAdeiladau crefyddol sydd wedi’u cofrestru i briodi cyplau o’r un rhyw (gan gynnwys capeli’r fyddin, y llynges a’r llu awyr) lle bydd seremoni o dan Adran 46 o Ddeddf Priodasau 1946 yn cael ei chynnal yn syth ar ôl llofnodi’r datganiad i droi’r bartneriaeth sifil yn briodas.\nAdeilad lle y bydd seremoni’n cael ei chynnal yn unol â’r ffydd Iddewig neu Gymdeithas y Cyfeillion yn syth ar ôl llofnodi’r datganiad i droi’r bartneriaeth sifil yn briodas.\nRhaid i’r Cofrestrydd fod yn bresennol pan gaiff pob partneriaeth sifil ei throi’n briodas, gan gynnwys y rheini a gaiff eu cynnal mewn adeilad crefyddol.\nO dan y broses dau gam bydd y briodas ganlynol yn cael ei chofrestru pan fydd y Cofrestrydd Arolygol yn dychwelyd i'r swyddfa a chaiff y dystysgrif priodas ei phostio i’r cwpwl.\nY ffi lawn ar gyfer troi partneriaeth sifil yn briodas yw £45, ond bydd yn ddi-dâl os oedd eich partneriaeth sifil wedi’i chofrestru cyn dydd Sadwrn 29 Mawrth 2014 (cyn i chi gael cyfle i briodi). Bydd y broses yn ddi-dâl am 12 mis, tan ddydd Mercher 9 Rhagfyr 2015.\nBydd angen i chi dalu'r ffi:\nos cafodd eich partneriaeth sifil ei chofrestru ar ôl dydd Sul 29 Mawrth 2014, neu os ydych yn bwriadu ei chofrestru yn y dyfodol ac yna’i throi’n briodas; ac\nar ôl dydd Mercher 9 Rhagfyr 2015 - hyd yn oed os cafodd eich partneriaeth sifil ei chofrestru cyn dydd Sul 29 Mawrth 2014.\nOs yw cyplau am ddilyn y broses 2 gam a chynnal seremoni mewn safle cymeradwy ar ôl llofnodi’r datganiad, bydd gostyngiad o £45 yn y ffi yn ystod y flwyddyn gyntaf, hyd at 9 Rhagfyr 2015 (darllenwch fanylion y seremoni Adnewyddu Addunedau isod) ond bydd y Swyddfa Gofrestru’n codi ffi o £27 i gadarnhau tystiolaeth.\nMae ffi o £11.00 am y dystygrif. Gallwch dalu ag arian parod neu â cherdyn credyd / debyd yn Swyddfa Gofrestru Sir y Fflint.\nTerfyn amser ar gyfer troi partneriaeth sifil yn briodas\nCyn gynted ag y bydd y Cofrestrydd Arolygol yn cael y manylion i droi partneriaeth sifil yn briodas, rhaid i’r cwpwl a’r Cofrestrydd Arolygol lofnodi’r datganiad cyn pen 12 mis ar ôl y dyddiad hwnnw.\nSeremoni Adnewyddu Addunedau\nNid oes unrhyw seremoni briodas swyddogol ynghlwm wrth y broses o droi partneriaeth sifil yn briodas, ond gall cyplau ddewis cael seremoni Adnewyddu Addunedau mewn lleoliad o’u dewis nhw, cyhyd ag y bo gan y lleoliad drwydded i weinyddu priodasau.\nOs hoffech gael seremoni, trafodwch hyn gydag aelod o'r gwasanaeth cofrestru pan fyddwch yn trefnu’ch apwyntiad. Dyma’r ffioedd ar gyfer cynnal seremoni Adnewyddu Addunedau sy’n gysylltiedig â throi partneriaeth sifil yn briodas, am y flwyddyn gyntaf (hyd at 9 Rhagfyr 2015):\nYn yr Ystafell Seremonïau, Plas Llwynegrin, yr Wyddgrug:\nO ddydd Llun i ddydd Gwener £75 (£120 gan gynnwys TAW llai £45)\nDydd Sadwrn £111 (£156 gan gynnwys TAW llai £45)\nNid yw'r Swyddfa Gofrestru’n cynnal seremonïau ar ddydd Sul na gwyliau banc\nMewn lleoliadau cymeradwy:\nO ddydd Llun i ddydd Gwener £135 (£180 gan gynnwys TAW llai £45)\nDydd Sadwrn £163 (£208 gan gynnwys TAW llai £45)\nDydd Sul neu ŵyl banc £205 (£250 gan gynnwys TAW llai £45)\nMae rhagor o wybodaeth ddefnyddiol i’w chael ar y gwefannau a ganlyn:\ngov.uk - gwefan y llywodraeth sy'n cynnwys gwybodaeth i’r cyhoedd.\nCydraddoldebau'r Llywodraeth (GEO) - mae wedi diweddaru’r dudalen wybodaeth am briodasau cyplau o’r un rhyw.\nStonewall – y grŵp sy’n lobïo ar ran pobl lesbiaidd, hoyw a deurywiol , mae adran cwestiynau ac atebion hefyd.


Cwpwrdd Dillad: Llinos Lee\nCWPWRDD DILLAD: Kris Hughes | Llinos Lee | Euros Wyn\nMae Llinos Lee yn gyflwynwraig sy'n serennu ar y llawr ddawns.\nBeth mae dillad yn ei olygu i ti?\nDwi wrth fy modd gyda ffrogiau lliwiau gwahanol, dwi'n hoffi arbrofi hefo steiliau newydd. Dwi wastad yn edrych drwy'r cylchgronau ac yn gweld be sy'n mynd i fod yn ffasiynol a thrio rhoi pethau at ei gilydd er mwyn bod yn unigryw.\nMae gen ti dipyn o ddillad hefo sequins, wyt ti'n hoffi dillad sy'n sgleinio?\nDwi wrth fy modd hefo dillad sy'n sgleinio. Dwi'n meddwl fod hynny achos pan o'n i'n fach ro'n i'n gwneud lot o sioeau. Dwi wedi bod yn perfformio ers pan o'n i'n dair blwydd oed - nes i mi ddechrau Uned 5 a dweud y gwir - felly dwi 'di hen arfer gwisgo lan a gorfod gwisgo colur ar y llwyfan. Dwi wrth fy modd hefo pethau girly gyda lot o sequins arnyn nhw.\nYdy bod ar Uned 5 yn rhoi'r cyfle i ti wisgo fyny?\nO'n i byth yn meddwl y baswn i'n mynd mewn i gyflwyno, ar hap a damwain nesh i ddechrau. Dwi o hyd yn hoffi edrych yn smart. Dwi'n meddwl fod hynny wedi dod o steil nain a mam - ma' nhw'n bobl smart iawn a dwi'n meddwl mod i jyst yn dilyn eu hesiampl nhw.\nOes gen ti ddillad yn dy gwpwrdd di na wnei di byth gael gwared â nhw? Ma' gen i lot o bethau sydd hefo stori i gyd-fynd hefo nhw, er enghraifft, ro'n i'n gwisgo ffrog lwyd hefo sequins arno fo pan nath Huw ofyn wrtha fi ei briodi o. Felly wnâi byth gael gwared o'r ffrog, achos mae'n cyd-fynd hefo stori neis ac amser hapus iawn.\nRwyt ti'n ferch lwcus iawn gan fod gen ti nid yn unig gwpwrdd ond ystafell gyfan i gadw dy ddillad!\nRoedd cael ystafell i gadw'n nillad yn un o'r amodau gen i pan wnes i symud mewn gyda Huw. Ro'n i wastad wedi bod ishe cwpwrdd dillad neu walk in wardrobe ers pan o'n i'n fach. Dwi'n ffan mawr o'r gyfres Sex and the City, ac mae gan y cymeriad Carrie Bradshaw yn y gyfres gwpwrdd dillad anhygoel. Felly dwi wastad wedi dweud mod i ishe un fel hi - dwi ishe bod yn Carrie Bradshaw!\nMae gen ti ddegau o focsys esgidiau yma - pob un hefo Polaroid o'r esgid sydd tu mewn! Ma' gen i gymaint o focsys, dwi ddim yn cofio pa sgidie sydd ym mha focs, felly mi nesh i benderfynu rhoi Polaroid ar y bocsys fel Carrie Bradshaw yn Sex and the City. Trist iawn, dwi'n gwybod!\nMae gen ti gasgliad anhygoel o ffrogiau. Be ydy hanes yr un fendigedig yma?\nFfrog mam ydy hon. Mi nath hi ei gwisgo hi ar gyfer priodas ei brawd, felly ro'n i'n ryw flwydd ar y pryd. Am ryw reswm dwi wrth fy modd yn edrych drwy luniau priodas a phan welish i mam yn hon, dwi'n cofio dweud, 'o waw, mam ti'n edrych mor bert, nei di gadw'r ffrog yma i fi?' Y bag sydd gen i i fynd gyda'r ffrog ydy hen un nain. Nath nain wisgo'r handbag yma ar gyfer priodas mam. Ym mhob handbag Nain dwi wedi eu hetifeddu, dwi wedi darganfod drych bach, pwrs sydd yn cyd-fynd a'r bag a hances boced hefyd.\nMae'r ffrog yma'n fendigedig, at ba achlysur ges di hon?\nDyma'r ffrog nes i wisgo i seremoni BAFTA Cymru cwpwl o flynyddoedd yn ôl. Fe gafodd Uned 5 ei enwebu am wobr a doeddwn i ddim am brynu ffrog newydd achos fod gen i hen ddigon o ddillad. Ond, diolch byth mod i wedi, achos mi wnaethon ni ennill a ro'n i mor falch achos, er bod y ffrynt yn edrych yn eitha' plaen, ma' 'na ryw fath o effaith corset ar y cefn. Ro'n i mor falch achos pan wnaethon ni ennill, mi oedden ni'n cael cerdded lan i'r llwyfan ac yr unig beth ro'n i'n meddwl amdano oedd, grêt ma' pawb yn cael gweld cefn y ffrog!\nMa'r ffrog goch yma'n fendigedig, o le ges di hon?\nMi nathon ni wneud underwater photoshoot ar gyfer Uned 5 a oedd yn lot fawr o hwyl - roedd hi'n ddiwrnod anhygoel a nesh i wir fwynhau. Roedd hi'n waith caled achos unwaith ro'n i yn y dŵr, roedd y ffrog yn mynd yn drwm ofnadwy. Pan ddois i allan o'r pwll nofio, ro'n i'n poeni y bydda'r ffrog wedi cael ei difetha ond diolch byth ma hi'n edrych yn iawn. Mae gen ti lawer o ddillad arbennig. Ydy hynny yn golygu fod gen ti hefyd lawer o gotiau arbennig?\nUn o fy hoff gotiau i ydy un llwyd ffwr ffug sydd gen i. Pan o'n i'n arfer gwneud sioeau, mi oedd ganddyn nhw gwpwrdd dillad anhygoel lle ma pobl wedi rhoi eu hen ddillad nhw i'r cwpwrdd er mwyn gwneud costumes. Un tro pan o'n i mewn yna, nes i weld y siaced ffwr ffug yma a ro'n i'n meddwl, 'wwww vintage, ma hwnna'n edrych yn neis'. Mi wnes i holi "Gai fenthyg hon i fynd i briodas?" Mae'n rhaid i mi gyfaddef nad ydw i erioed wedi mynd â hi'n ôl!


Dewch i Ffair Haf Castell Caeriw i roi cychwyn da i wyliau’r haf\nMae Castell Caeriw yn barod i gynnal dathliad Tuduraidd o’r haf rhwng 10am a 5pm ddydd Sul 28 Gorffennaf.\nBydd stondinau gan wneuthurwyr celf, crefftau ac anrhegion lleol, yn ogystal â danteithion blasus gan gynnwys picau ar y maen lleol, crempogau fegan, cyffug cartref, cawsiau, jamiau, jin a gwin.\nThe Carew Castle Summer Fayre will be open from 10am-5pm on Sunday 28 July.\nDywedodd Rheolwr Castell Caeriw, Daisy Hughes: “Rwy'n siŵr y bydd Ffair Haf eleni yr orau eto a bydd digon o weithgareddau i ddiddanu pawb, gan gynnwys adloniant cerddorol Canoloesol gan gantorion teithiol, Saethyddiaeth i Ddechreuwyr a gemau Tuduraidd traddodiadol yn y Neuadd Fach.\n“Yn ogystal â chroesawu cwmnïau bwyd a diod o bob cwr o Sir Benfro, bydd Ystafell De Nest ar agor ar ein safle drwy'r diwrnod hefyd i gael cinio ysgafn, teisennau cartref, diodydd a choffi arbennig.\n“Mae ein Gardd Furiog yn agored erbyn hyn hefyd, ar ôl iddi gael ei hailddatblygu. Mae'n cynnwys ardal chwarae i blant a cherflun chwarae anferth yn seiliedig ar y chwedl o Sir Benfro am y cawr cysglyd, Oddy Sgomer.”\nBydd y gweithgareddau hefyd yn cynnwys reidio merlod ac ymweld â Fferm Bryfed Dr Beynon, a fydd yno i gyflwyno rhai o’r trychfilod diddorol i chi, os bydd y tywydd yn caniatáu.\nOs hoffech chi archwilio bob twll a chornel o’r Castell, gallwch chi fynd ar Helfa Drysor Creaduriaid Hudol i ennill gwobr\nCewch fynediad i’r Ffair am ddim drwy brynu tocyn mynediad arferol i safle Castell Caeriw, a reolir gan Awdurdod Parc Cenedlaethol Arfordir Penfro. Bydd ffi fechan ar gyfer rhai gweithgareddau.\nI gael rhagor o wybodaeth am Gastell Caeriw, ewch i www.castellcaeriw.com.


HDC yn annog ein cymunedau i barhau i gydymffurfio gyda rheolau Covid-19 | Heddlu De Cymru\nHDC yn annog ein cymunedau i barhau i gydymffurfio gyda rheolau Covid-19\nWrth i’r cyfnod clo lleol ddechrau yng Nghymru – pan fydd cyfyngiadau llymach ar waith ledled y wlad – mae Heddlu De Cymru yn annog ei gymunedau i barhau i chwarae eu rhan i gefnogi’r mesurau.\nDrwy gydol y pandemig a’r cyfyngiadau amrywiol – gan gynnwys y cyfnodau clo lleol mwyaf diweddar a wnaeth effeithio ar saith ardal awdurdod lleol yr heddlu – mae’r cyhoedd wedi ymateb mewn ffordd gadarnhaol ar y cyfan, gan gydymffurfio a chefnogi’r rheolau.\nFodd bynnag, parhawyd i weld cnewyllyn bach yn mynnu torri’r rheolau a bu’n rhaid i’n swyddogion gymryd camau gorfodi i ddelio â nhw.\nMae’r fideo hwn yn dangos rhai o’r esgusodion a roddwyd am dorri’r rheolau – yn ogystal ag ymdrechion swyddogion i gynnig gair i gall cyn cymryd camau gorfodi, ac egluro’r rhesymau dros hynny er mwyn ceisio addysgu’r unigolion dan sylw a’u hatal rhag torri’r rheolau yn y dyfodol.\nDyma oedd gan y Prif Uwcharolygydd Andy Valentine, Comander Aur ymateb yr heddlu i’r coronafeirws, i’w ddweud: “Nod y cyfnod atal cenedlaethol yw cadw holl gymunedau Cymru yn ddiogel, a rhoi cyfle i wasanaethau’r GIG a’r cynllun Profi Olrhain Diogelu reoli ail don y pandemig cyn i ni weld mwy o bobl yn colli eu bywydau.\n“Deallaf yn iawn fod meddwl am fwy o gyfyngiadau ar ein bywydau yn rhwystredig i bobl ac nad yw’n gwneud dim i godi calon rhywun, ond rhaid i mi annog pawb yn ein cymunedau i ddilyn y rheoliadau sy’n dod i rym heddiw.\n“Fel y dywedodd ein Prif Weinidog, Mark Drakeford, yn gynharach yn yr wythnos, ni fydd y cyfnod atal hwn yn gweithio heb i bob un ohonom ddilyn y rheolau ac, os bydd hynny’n digwydd, ni ddylai fod angen i’r heddlu orfodi’r rheoliadau.\n“Fel pob heddlu yn y DU, mae’n well gennym weld pobl yn dewis cydymffurfio, ond os bydd unrhyw un yn mynd ati’n fwriadol i anwybyddu’r ddeddfwriaeth, a luniwyd i’w cadw nhw a phawb arall yn ddiogel, yna byddwn yn cymryd camau yn eu herbyn.\n“Mae’r enghreifftiau a welir yn y fideo yn gwbl annerbyniol. Maent hefyd yn dangos diffyg parch tuag at y teuluoedd hynny sydd wedi colli anwyliaid, a staff y GIG sydd wedi gweithio’n ddiflino i drin y rhai sydd wedi dal y feirws hwn, sy’n beryglus o hyd.\n“Pan fydd yr heddlu yn gorfod ymateb i honiadau o dorri rheolau COVID-19, mae’n golygu na all ganolbwyntio ar ei waith gwirioneddol bwysig, sef diogelu pobl sy’n agored i niwed a mynd i’r afael â throseddau difrifol a threisgar. Mae’r bobl hyn hefyd yn rhoi fy nghydweithwyr – dynion a menywod sy’n perthyn i’n cymunedau lleol – mewn mwy o berygl o ddal y coronafeirws.\n“Wrth i’r cyfnod atal ddechrau, rwy’n annog pawb ledled y de i barhau i ddangos eu cefnogaeth. Gwnewch yn siŵr eich bod yn deall y rheoliadau diweddaraf, sydd ar wefan Llywodraeth Cymru ac sydd wedi cael llawer o sylw yn y cyfryngau.\n“Drwy eu dilyn, gall pob un ohonom chwarae ein rhan yn diogelu ein cymunedau a’r Gwasanaeth Iechyd.”


Rydych yma: Gwybodaeth am Cadw › Partneriaethau a Phrosiectau › Prosiectau › Cadw’n cefnogi Yr Ŵyl Archaeoleg unwaith eto eleni\nMae Cadw, gwasanaeth amgylchedd hanesyddol Llywodraeth Cymru, wedi cyhoeddi y byddant yn cefnogi Yr Ŵyl Archaeoleg unwaith eto dros yr haf. Mae Dr Caroline Pudney, Archeolegydd Cymunedol Cadw, yn egluro pam bod yr Ŵyl, ac archaeoleg yn gyffredinol, yn uchel ar restr blaenoriaethau Cadw...\n1. Pam mae Cadw wedi cefnogi Yr Ŵyl Archaeoleg ers blynyddoedd lawer?\nRydym yn cefnogi’r Ŵyl Archaeoleg bob blwyddyn am fod yr Ŵyl yn gyfle gwych i ddathlu treftadaeth gyfoethog Cymru.\nRydyn ni’n angerddol ynglŷn â rhoi cyfleoedd i bobl o bob math ymwneud â’u treftadaeth a dysgu rhywbeth newydd mewn ffyrdd hwyliog a chyffrous. Mae cymryd rhan yn yr Ŵyl drwy raglen o ddigwyddiadau a gweithgareddau yn gyfle inni ddod ag archaeoleg i gynulleidfa ehangach ac i galon y gymuned, gan gyflwyno pobl o amryw o gefndiroedd i archaeoleg go iawn a’r disgyblaethau perthynol.\n2. Beth mae’r Ŵyl yn ei chynnig i eiddo, safleoedd a phrosiectau Cadw?\nMae digwyddiadau archeolegol sy’n cael eu trefnu fel rhan o’r Ŵyl nid yn unig yn gyfle i gyrraedd cymunedau lleol a chynulleidfaoedd newydd, ond mae hefyd yn gallu bod yn fuddiol i’n dealltwriaeth ni o’n heiddo a’n safleoedd, a helpu gyda phrosiectau penodol.\nMae’r gwirfoddolwyr sy’n cymryd rhan yn ein digwyddiadau yn golygu bod mwy o barau o ddwylo ar gael i helpu mewn ymchwil archeolegol go iawn, a allai arwain at ddarganfyddiadau newydd a dealltwriaeth well o’n hanes a’n treftadaeth. Mae yna lawer o drysorau cudd yn aros i gael eu darganfod ledled Cymru!\n3. Pam ei bod hi’n bwysig defnyddio’r Ŵyl i gynnwys cynifer â phosibl o bobl mewn archaeoleg a hanes?\nMae’r Ŵyl yn gyfrwng gwerthfawr i hybu archaeoleg am ei bod yn ddathliad i’r Deyrnas Unedig gyfan ac yn gyfle inni ddod â’n treftadaeth a’n hagwedd at archaeoleg gymunedol i gynulleidfa eang, yng Nghymru a thu hwnt.\nMae yna 30,000 o adeiladau rhestredig, 4,000 o henebion cofrestredig a thri Safle Treftadaeth Byd yng Nghymru. Mae pobl o bob ardal ledled Cymru bob amser o fewn tafliad carreg i safle treftadaeth pwysig, ac un o’n prif amcanion yw i gysylltu pobl â’u treftadaeth leol.\nDrwy gymryd rhan yng Yr Ŵyl Archaeoleg, yn ogystal â’n rhaglen archaeoleg gymunedol sy’n cymryd lle trwy gydol y flwyddyn, rydyn ni’n anelu at greu ymdeimlad o berchnogaeth dros dreftadaeth y Cymry. Rydyn ni am i bobl werthfawrogi eu hamgylchedd hanesyddol fel rhan o’u treftadaeth ddiwylliannol, a meddwl am eu hanes fel rhywbeth sy’n rhoi arbenigrwydd, ystyr ac ansawdd arbennig i’r mannau lle’r ydyn ni’n byw.\nMae gan archaeoleg y gallu i ysbrydoli unigolion a chymunedau. Gall bod yn rhan o’r cyffro o wneud darganfyddiad archeolegol ddod â phobl at ei gilydd, gan gysylltu ddoe â heddiw a chreu ymdeimlad o le, treftadaeth gyffredin a hunaniaeth. Yn bwysicaf oll, drwy ymwneud ag archaeoleg gall pobl deimlo eu bod yn perthyn.\n4. Pa fath o gymysgedd o bobl ydych chi’n gobeithio eu denu i’ch digwyddiadau?\nRydyn ni wrth ein bodd yn croesawu ffrindiau, hen a newydd, ac felly mae’n cynlluniau ni ar gyfer 2013 yn cynnig ystod eang o ddigwyddiadau i ymwelwyr, pobl leol, teuluoedd, dilynwyr brwd a dechreuwyr. Rydyn ni am gynnwys pawb ac ysbrydoli pawb!\n5. Beth ydych chi’n ei wneud eleni ar gyfer yr Ŵyl?\nMae gennyn ni ddigwyddiadau ledled Cymru eleni, yn aml mewn partneriaeth â chymdeithasau a mudiadau lleol fel Ymddiriedolaethau Archeolegol Cymru. Cadwch lygad am oresgyniad y Rhufeiniaid yn Segontiwm, Gwynedd; presenoldeb Lluoedd Arfog y Pedwardegau yn Llandyfái, Sir Benfro.\n6. Ble all unrhyw un sydd â diddordeb yn nigwyddiadau Cadw fynd i gael mwy o wybodaeth?\nBydd ein tudalen ddigwyddiadau yn cael ei diweddaru gyda gwybodaeth am ein holl ddigwyddiadau, a dilynwch ni ar Facebook a Twitter i gael yr wybodaeth ddiweddaraf!\nI gael rhagor o wybodaeth, ewch i http://festival.britarch.ac.uk/


Diogelu preifatrwydd cwsmeriaid a defnyddwyr\nMae eich preifatrwydd yn bwysig iawn i ni. Rydym yn cymryd gofal i ddiogelu preifatrwydd cwsmeriaid a defnyddwyr gwefan Societas Management Ltd. Wedi’i amlinellu isod, mae esboniad o sut rydym yn prosesu gwybodaeth am bobl sy’n ymweld â’r wefan.\nGellir defnyddio’r wybodaeth rydym yn ei chasglu a’i storio yn ystod defnydd arferol o’r safle i fonitro a gwerthuso sut y caiff rhannau arbennig o’r wefan eu defnyddio. Nid oes unrhyw ddata personol yn cael ei gasglu o ganlyniad i ddefnydd o’r math hwn.\nAr rai tudalennau yn y safle hwn, mae gennych yr opsiwn i gyflwyno gwybodaeth bersonol i Societas Management Ltd er mwyn i ni allu anfon rhagor o wybodaeth atoch. Mae’r tudalennau hyn yn esbonio sut y caiff yr wybodaeth hon ei defnyddio.\nNi fyddwn, heb eich caniatâd, yn datgelu unrhyw wybodaeth bersonol y byddwn yn ei chasglu amdanoch pan fyddwch yn ymweld â’r safle i drydydd parti y tu allan i Societas Management Ltd. Trwy gyflwyno’ch gwybodaeth bersonol yn y wefan hon, byddwch yn rhoi eich caniatâd iddi gael ei phrosesu yn y ffordd a ddisgrifir uchod gan Societas Management Ltd.\nOs ydych wedi cyflwyno gwybodaeth bersonol trwy’r wefan hon ac yn dymuno i ni beidio â’i defnyddio at y dibenion y bu i chi ei chyflwyno ar eu cyfer, cysylltwch â info@societasmanagement.com\nMae’r cwmni’n cefnogi ac yn cadw at Egwyddorion Diogelu Data yn llawn fel y’u hamlinellir yn Neddf Diogelu Data 1998. Yn unol â hyn, mae’r canlynol yn amlinellu ein polisi preifatrwydd ar eich cyfer chi.\nCyn neu pan gesglir gwybodaeth bersonol, byddwn yn nodi at ba bwrpas y mae’r wybodaeth yn cael ei chasglu.\n• Byddwn yn casglu ac yn defnyddio gwybodaeth bersonol er mwyn bodloni’r dibenion hynny a nodwyd gennym ac at ddibenion cydnaws eraill yn unig, oni fyddwn yn cael caniatâd yr unigolyn dan sylw neu fel y mynno’r gyfraith.\n• Byddwn ond yn cadw gwybodaeth bersonol cyn hired ag y bydd rhaid er mwyn bodloni’r dibenion hynny.\n• Byddwn yn casglu gwybodaeth bersonol trwy ddulliau cyfreithlon a theg a, lle bo’n briodol, gyda gwybodaeth neu ganiatâd yr unigolyn dan sylw.\n• Dylai gwybodaeth bersonol fod yn berthnasol i’r dibenion y bydd yn cael ei defnyddio ar eu cyfer, ac, i’r graddau angenrheidiol ar gyfer y dibenion hynny, dylai fod yn gywir, yn gyflawn ac yn gyfredol.\n• Byddwn yn diogelu gwybodaeth bersonol trwy ddulliau diogelu rhesymol yn erbyn colled neu ladrad, yn ogystal â mynediad, datgelu, copïo, defnydd neu addasiad diawdurdod.\n• Bydd gwybodaeth am ein polisïau a’n harferion sy’n gysylltiedig â rheolaeth gwybodaeth bersonol ar gael yn rhwydd i gwsmeriaid.\nRydym yn ymroi i ymgymryd â’n busnes yn unol â’r egwyddorion hyn er mwyn sicrhau bod cyfrinachedd gwybodaeth bersonol yn cael ei ddiogelu a’i gynnal.